title: Mihail Petrov (painonnostaja)

text: Petrov voitti maailmanmestaruuden yhteistuloskilpailussa vuosina 1985, 1986 ja 1987. Hän voitti Euroopan-mestaruuden vuonna 1987 sekä saavutti saksalaisen Andreas Behmin takana EM-hopeaa vuosina 1985 ja 1986.


title: Mirante do Vale

text: Mirante do Vale on 170 metriä korkea pilvenpiirtäjä São Paulon kaupungissa. Rakentamisaikanaan 1959–1960 Mirante do Vale oli Brasilian korkein rakennus.


title: Champ

text: Champ eli Champy tai Champtanystropheus on järvihirviö, jonka väitetään elävän itäisessä Pohjois-Amerikassa, Yhdysvaltojen ja Kanadan rajalla sijaitsevassa Champlainjärvessä. Sen kerrotaan olevan suurikokoinen ja pitkäkaulainen matelija, jolla on samanmuotoinen pää kuin hevosella. Olento on ollut lain nojalla rauhoitettu vuodesta 1983 lähtien. Se on yksi harvoista järvihirviöistä, joista on saatu edes jotenkuten kelvollinen valokuva.


title: Champ

text: Paikallisten irokeesi-intiaanien vanhoissa taruissa kerrotaan järvessä asuvassa Chaousarou- tai Tatoskok-nimisestä hirviöstä, joka näyttäytyy lämpimällä ja tyynellä säällä. Intiaanien mukaan sillä on päässä sarvet. Järven löytänyt ranskalainen tutkimusmatkailija Samuel de Champlainkin kertoi nähneensä siellä olion, jollaista hän ei ollut koskaan ennen nähnyt, jo 1600-luvun alussa. Ensimmäinen varsinainen ja kirjattu havainto Champista on vasta vuodelta 1883. Samoihin aikoihin paikalliset alkoivat käyttää oliosta nimitystä "Lake Champlainen merikäärme". 2000-luvulle mennessä siitä oli tehty yli 300 silminnäkijähavaintoa.


title: Champ

text: Merkittävin näyttö Champin olemassaolosta on 5. heinäkuuta 1977 otettu niin kutsuttu Mansi-valokuva, jossa järvenpinnasta kohoaa suuren, tumman ja paljasnahkaisen olennon selkä ja lähes pystysuoraan ylös osoittava pitkä kaula. Olennon pää katsoo poispäin kamerasta. Kuvan otti connecticutilainen harrastelijavalokuvaaja Sandra Mansi ollessaan miehensä Anthony Mansin kanssa automatkalla Champlainjärvellä, lähellä Vermontin St. Albansia. He pysähtyivät tauolle järven rantaan, ja samalla hetkellä noin 50–60 (joidenkin lähteiden mukaan 30–45) metrin päässä heistä nousi dinosaurusta muistuttanut olio veden pintaan. Perheen mukaan se heilautti muutaman kerran päätään ja katosi sitten takaisin veden alle. Mansit eivät kertoneet näkemästään neljään vuoteen, koska he pelkäsivät joutuvansa naurunalaisiksi. Vuonna 1981 he näyttivät valokuvaa viranomaisille, jotka aloittivat perusteellisen tutkimuksen olennon löytämiseksi. Kaksi vuotta myöhemmin Champ julistettiin rauhoitetuksi lajiksi, vaikka sitä ei tutkimuksissa ollut löydettykään.


title: Champ

text: Kuvassa näkyvästä olennosta ei ole saatu varmaa määritystä. Jotkut epäilevät kuvaa huijaukseksi, sillä olio näyttää lojuvan hiekkasärkällä. Se voisi siis olla nukke tai muu keinotekoinen luomus. Brittiläisen Kolumbian yliopiston professori Paul LeBlond on päätellyt kuvassa näkyvien aaltojen perusteella, että olion pään ja selän välinen etäisyys on 4,8–17,5 metriä. Veden alla näkymättömissä olevien osien kokoa ei ole pystytty arvioimaan.


title: Champ

text: Kryptozoologit arvelevat, että Champ voisi olla basilosaurus tai joutsenlisko. Kummatkin ovat nykytietojen mukaan kuolleet sukupuuttoon jo kymmeniä miljoonia vuosia sitten. Toisen teorian mukaan olento olisi ennestään tuntematon, pitkäkaulainen hyljelaji.


title: Champ

text: Champlainjärven alueen, varsinkin Port Henryn kaupungin, matkailuelinkeino hyödyntää huhua Champista.


title: Afganistan olympialaisissa

text: Afganistan osallistui olympialaisiin ensimmäisen kerran Berliinissä 1936. Yhteensä maa on osallistunut olympialaisiin 13 kertaa. Talviolympialaisiin maa ei ole osallistunut.


title: Afganistan olympialaisissa

text: Afganistanin ainoa olympiamitalisti on taekwondoin Rohullah Nikpai, joka sai Pekingissä 2008 pronssia alle 58-kiloisten sarjassa ja Lontoossa 2012 pronssia alle 68-kiloisten sarjassa. Nesar Ahmad Bahave oli Pekingissä höyhensarjassa seitsemäs ja sijoittui Lontoossa viidenneksi. Pistesijalle, eli kahdeksan parhaan joukkoon, ovat selviytyneet lisäksi maan maahockeyjoukkue, joka oli jaetulla viidennellä sijalla Berliinissä 1936 ja jaetulla seitsemännellä sijalla Lontoossa 1948 sekä vapaapainija Mohammed Ebrahimi, joka sijoittui viidenneksi höyhensarjassa Tokiossa 1964.


title: Esson linjavaihde

text: Esson linjavaihde (, ratakm 267+417) oli Uudenkaupungin radan varressa sijaitseva linjavaihde. Se perustettiin Uudenkaupungin Häpönniemeen vuonna 1968, palvelemaan paikalle perustettua nestekaasun täyttölaitosta. Aikaisemmin Esson omistama laitos lakkautettiin keväällä 2009, kun laitoksen ostanut AGA keskitti toimintonsa Porvooseen. Entisen täyttölaitoksen alueella on myös satama. Esso lakkautettiin linjavaihteena 12. joulukuuta 2011, ja on nykyään osa Hangonsaaren liikennepaikkaa.


title: TUL:n pesäpallomestaruus 1963

text: TUL:n pesäpallomestaruussarja 1963 oli Jyväskyläläisseurojen voittokulkua.


title: TUL:n pesäpallomestaruus 1963

text: JoKo ja Tarmo putosivat.


title: Clayton Anderson

text: Clayton Conrad Anderson (s. 23. helmikuuta 1959 Omaha, Nebraska) on yhdysvaltalainen insinööri ja NASAn astronautti. Lennolle STS-117 laukaistuna hän korvasi 10. kesäkuuta 2007 Sunita Williamsin kansainvälisen avaruusaseman (ISS) Retkikunta 15:n miehistön jäsenenä. Anderson vietti 152 päivää avaruusasemalla.


title: Clayton Anderson

text: Anderson syntyi Omahassa, mutta pitää Ashlandia Nebraskassa kotikaupunkinaan. Hän on naimisissa Susan Jane Andersonin (o.s. Harreld) kanssa. Heillä on kaksi lasta.


title: Clayton Anderson

text: Anderson valmistui Ashland-Greenwood High Schoolista Ashlandissa, Nebraskassa vuonna 1977; suoritti alemman korkeakoulututkinnon (B. Sc.; Cum Laude) fysiikassa Hastings Collegessa, Nebraskassa vuonna 1981 ja maisterin tutkinnon avaruus- ja ilmailuteknologiasta (Aerospace Engineering) Iowa State Universityssä 1983.


title: Clayton Anderson

text: Anderson liittyi Johnson Space Centeriin vuonna 1983, missä hän suunnitteli varhaisten ISS- ja avaruussukkulalentojen lähestymisratoja. Vuonna 1988 hän siirtyi Mission Operations Directoraten (MOD) palvelukseen Flight Design Managerina johtaen Galileo-avaruusluotaimen (STS-34) radasta vastaavaa tiimiä ja toimien Magellan-luotaimen (STS-30) varamiehistössä. Vuodesta 1993 hän toimi johtotehtävissä lentojen suunnittelussa ja hätäoperaatiokeskuksessa Johnson Space Centerissä.


title: Clayton Anderson

text: Anderson valittiin NASAn astronauttikoulutukseen kesäkuussa 1998, minkä hän aloitti elokuussa 1998. Hän toimi ISS:n Retkikunta 4:n tukihenkilönä (Crew Support Astronaut) Maassa tarjoten teknistä tukea ISS:n miehistölle ja avustaen heidän perheitään Maassa. Hän toimi myös ISS:n miehistön ja lennonvalvonnan yhteyshenkilönä (CAPCOM). Marraskuussa 2002 hän suoritti avaruuskävelykoulutuksen. Anderson oli kansainvälisen avaruusaseman retkikuntien 12, 13 ja 14 varamiehistössä lentoinsinöörinä.


title: Clayton Anderson

text: Anderson laukaistiin avaruussukkula Atlantiksella lennon STS-117 tehtäväspesialistina 8. kesäkuuta 2007 ISS:lle Retkikunta 15 ja Retkikunta 16 miehistön jäseneksi. Anderson palasi Maahan avaruussukkula "Discoveryn" lennolla STS-120 7. marraskuuta 2007 tehtäväspesialistina.


title: Clayton Anderson

text: Anderson laukaistiin 5. huhtikuuta 2010 kohti kansainvälistä avaruusasemaa (ISS) lennon STS-131 tehtäväspesialistina. Lennon pääasiallisena hyötykuormana tuli olemaan Multi-Purpose Logistics Modulen viimeinen lento.


title: Clayton Anderson

text: Kuten useat muut avaruuslentäjät hän on radioamatööri suorittaen tutkinnon vuonna 2001 (kutsu KD5PLA). ISS:llä ollessaan hän käytti yhtä avaruusaseman kahdesta amatööriradioasemasta keskustellakseen koululaisten kanssa.


title: Hannah Montanan diskografia

text: Miley Stewart/Hannah Montana on roolihenkilö televisiosarjasta "Hannah Montana". Miley Stewart on tavallinen teinityttö, joka elää kaksoiselämää omana itsenään ja maailmankuuluna pop-tähtenä Hannah Montanana. Tätä roolihahmoa näyttelee yhdysvaltalainen näyttelijä/laulaja Miley Cyrus. Televisiosarja sai alkunsa vuonna 2006. Hannah Montana on julkaissut yhden live-albumin, kaksikymmentäkuusi singleä, viisitoista musiikkivideota, neljä soundtrack-levyä ja kaksi remix-albumia.


title: Hannah Montanan diskografia

text: Cyrusin ensimmäinen musiikkilevy Montanan roolihahmossa oli ensimmäinen soundtrack-levy, joka sisälsi kahdeksan Hannah Montana -televisiosarjasta tuttua kappaletta. Albumi ylsi ykköseksi Yhdysvalloissa ja sijoittui kymmenen parhaan joukkoon Isossa-Britanniassa. Toinen soundtrack "Hannah Montana 2/Meet Miley Cyrus" ylsi listoille Yhdysvalloissa ja Kolumbiassa. "" sijoittui ykköseksi Itävallassa, Kanadassa, Irlannissa, Uusi-Seelannissa, Espanjassa, Yhdysvalloissa ja Turkissa. Hannah Montanan kolmas soundtrack-levy "Hannah Montana 3" ylsi Billboardin "Kid Albums" ja "Top Soundtracks" -listoille. Ensimmäinen remix-albumi "Hannah Montana 2: Non-Stop Dance Party", sijoittui seitsemännelle sijalle Yhdysvalloissa. Toinen remix-levy "Hannah Montana: Hits Remixed" sijoittui sijalle 103. Ensimmäinen live-abumi "Hannah Montana & Miley Cyrus: Best of Both Worlds Concert" sijoittui ensimmäiselle sijalle "Top Kid Audio (now Kid Albums)" -listalla.


title: David (nimi)

text: David, Suomessa myös "Daavid", on heprealaisperäinen miehen etunimi, joka tarkoittaa "ihailtua" tai "rakastettua". Nimen on tehnyt laajalti suosituksi Vanhasta testamentista tunnettu Israelin muinainen kuningas Daavid.


title: David (nimi)

text: Suomessa nimi Daavid on Väestörekisterikeskuksen tietojen mukaan annettu vuoden 2008 loppuun mennessä 176 miehelle, nimi David 4 117 miehelle. Suomenkielisen kalenterin mukaan Daavidin nimipäivä on 30. joulukuuta, joka on myös suomenruotsalaisen kalenterin mukaan Davidin nimipäivä. Suomessa nimestä ovat käytössä myös muunnokset Taavetti, Taavi ja Tatu.


title: Albania olympialaisissa

text: Albania osallistui olympialaisiin ensimmäisen kerran Münchenissä 1972. Seuraavan kerran se oli mukana Barcelonassa 1992, ja on osallistunut kaikkiin kesäolympialaisiin sen jälkeen. Talviolympialaisissa Albania oli mukana ensimmäisen kerran Torinossa 2006.


title: Albania olympialaisissa

text: Albania ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, ovat sijoittuneet painonnostajat Ilirjan Suli, joka oli viides miesten keskisarjassa Sydneyssä 2000, Romela Begaj, joka sijoittui kuudenneksi naisten kevyessä sarjassa Pekingissä 2008, Briken Calja, viides miesten kevyessä sarjassa Rio de Janeirossa 2016 ja Evagjelia Veli, joka oli kahdeksas samojen kisojen naisten höyhensarjassa sekä painija Elis Guri, joka oli kahdeksas Pekingin kisojen kreikkalais-roomalaisen painin raskaassa sarjassa.


title: Ubuntu Cola

text: Ubuntu Cola on Reilun kaupan sertifioima virvoitusjuoma. Se on tehty Malawissa ja Sambiassa tuotetusta reilun kaupan sokerista. Ubuntu Cola on ensimmäinen reilun kaupan sertifioima kolajuoma Englannissa. Juomaa voi ostaa Englannissa, Irlannissa, Ruotsissa, Norjassa ja Belgiassa.


title: Ubuntu Cola

text: Kuten Ubuntu Linux-distribuutio, kolajuoma on nimetty afrikkalaisen "Ubuntu"-filosofian ("humaanisuus tai veljeys; hyväntahtoisuus") mukaan, mutta muutoin näillä kahdella ei ole mitään muuta yhteistä.


title: Ubuntu Cola

text: Ubuntu Colan sokeri on tuotettu reilun kaupan tuotteena Kasinthulassa, Malawissa and Kaleyassa ja Zambiassa. Reilun kaupan maanviljelijät Kasinthulassa saavat sokerista neljä dollaria päivässä, joka on kuusi kertaa sen maan keskimääräisen palkan verran. Näillä tuloilla he voivat asua tiilitaloissa ja kouluttaa lapsensa.


title: Amerikan Samoa olympialaisissa

text: Amerikan Samoa osallistui olympialaisiin ensimmäisen kerran Soulissa 1988 ja on ollut mukana kaikissa kesäolympialaisissa sen jälkeen. Talviolympialaisiin maa on osallistunut kerran, Lillehammerissa 1994.


title: Amerikan Samoa olympialaisissa

text: Amerikan Samoa ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, on sijoittunut nyrkkeilijä Maselino Masoe, joka oli Barcelonassa 1992 jaetulla viidennellä sijalla kevyessä keskisarjassa.


title: Älvdalska

text: Älvdalska on ruotsin kielen murre, jota puhutaan Älvdalenin kunnassa Taalainmaan läänissä Ruotsissa. Sitä on vanhastaan pidetty ruotsin murteena, mutta sille on ajettu oman kielen asemaa. Kieltä puhuu noin 3 000 henkilöä, ja se on äärimmäisen uhanalainen. Tästä syystä kielelle on ajettu Ruotsin virallisen vähemmistökielen asemaa, joka takaisi sille valtion suojeluksen. Älvdalska eroaa ruotsin kielestä siinä määrin, että ruotsinkieliset puhujat eivät täysin ymmärrä sitä.


title: Älvdalska

text: Ensimmäiset kirjalliset maininnat älvdalskasta ovat 1600-luvulta. Kielen tärkeimpiin tutkijoihin kuului Lars Levander, joka tutki kieltä ja Älvdalenin alueen kulttuuria 1900-luvun alussa. Hän kirjasi ylös kielen sanoja. Vuonna 1916 perustetussa paikallislehdessä "Skansvaktenissa" julkaistiin älvdalskaksi runoja ja novelleja. Vielä siihen aikaan suurin osa alueen asukkaista osasi kieltä, joten ymmärtämisvaikeuksia ei ollut. Kieli menetti kuitenkin asemaansa ajan kuluessa ruotsille.


title: Älvdalska

text: 1980-luvulla alkoi kasvava kiinnostus älvdalskaan. Vuonna 1986 Lars Steensland julkaisi kielen ääntämisohjeet ja myöhemmin Bengt Åkerberg kehitti kielelle omat aakkoset, joihin kuului tavallisten ruotsalaisten 22 aakkosen lisäksi viisi muuta. Sen jälkeen on lisätty vielä uusia aakkosia. Muutamat lapset on kasvatettu älvdalska äidinkielenään.


title: Älvdalska

text: Älvdalskalla on hyvin monimutkainen morfologia, ja siinä on säilynyt enemmän piirteitä muinaisnorjasta kuin ruotsin kielessä. Kieli on kuitenkin lingvistisesti melkein yhtä kaukana muinaisnorjasta kuin ruotsikin. Kieli eroaa ruotsista etenkin ääntämyksellisesti.


title: Älvdalska

text:
Älvdalskan nykyisissä aakkosissa on käytössä 33 kirjainta:
"Aa Ąą Bb Cc Dd Đð Ee Ęę Ff Gg Hh Ii Įį Jj Kk Ll Mm Nn Oo Pp Qq Rr Ss Tt Uu Ųų Vv Ww Xx Yy Y̨y̨ Zz Åå Ą̊ą̊ Ää Öö" Kirjaimet, joissa on ogonek eli häntä (kuten Ą/ą), ääntyvät nasaalisina. Đ/ð on soinnillinen dentaalinen frikatiivi.


title: Älvdalska

text: Älvdalskan uskotaan olevan viimeinen kieli, jota on arkikäytössä kirjoitettu riimuilla. Vielä 1500-luvulla kielen aakkosto koostui lähes pelkästään riimuista. Latinalaiset aakkoset kuitenkin ilmeisesti vaikuttivat riimujen kirjoitusasuun vaiheittain. Vasta viimeistään 1900-luvulle tultaessa kieli oli siirtynyt käyttämään kokonaan latinalaista aakkostoa. Vanhin ajoitettu älvdalskankielinen riimu on 1500-luvun lopulta. Se on puumerkkikaiverrus Åsenin kylästä peräisin olevassa kulhossa, ja siinä lukee "Anders on tehnyt (tämän) kulhon vuonna 1596".


title: Älvdalska

text: Ruotsalainen Ulum Dalska -yhdistys on perustettu suojelemaan älvdalskan kieltä ja tuomaan kieltä paremmin esille muun muassa ajamalla sille virallisen vähemmistökielen asemaa. Toistaiseksi siinä ei ole onnistuttu, mutta yhdistys on ollut mukana jakamassa yhdeksännen luokan päättäville nuorille stipendejä (arvoltaan 6 000 kruunua), mikäli nämä käyttävät aktiivisesti älvdalskan kieltä .


title: Älvdalska

text: Ulum Dalska on myös julkaissut lyhyen johdannon älvdalskan kieleen .


title: Andorra olympialaisissa

text: Andorra osallistui olympialaisiin ensimmäisen kerran Innsbruckissa 1976, ja on ollut mukana kaikissa kesä- ja talviolympialaisissa sen jälkeen. Maa ei ole saavuttanut olympialaisissa yhtään mitali- tai pistesijaa. Nyrkkeilijä Joan Claudi Montane oli raskaassa keskisarjassa jaetulla yhdeksännellä sijalla Montréalissa 1976. Pyöräilijä Emili Pérez sijoittui Soulissa 1988 yhdeksänneksi miesten maantieajossa. Judoka Daniel García oli jaetulla yhdeksännellä sijalla 66 kg:n painoluokassa Lontoossa 2012.


title: Skotlannin liigacup

text: Skotlannin liigacup () on Skotlannin valioliigan ja Skotlannin cupin jälkeen tärkein jalkapallokilpailu Skotlannissa. Se on järjestetty kaudesta 1946–1947 lähtien. Cupin menestynein joukkue on Rangers 27 mestaruudellaan. Kilpailu on avoin Skotlannin valioliigan ja Skotlannin jalkapalloliigan (1.–3. divisioonat) joukkueille.


title: Skotlannin liigacup

text: Cup tunnetaan myös nimellä Co-operative Insurance Cup sponsorinsa The Co-operative Insurancen mukaan. Aikaisemmin Bell's, Skol ja Coca-Cola ovat sponsoroineet kilpailua.


title: Tchirozérine

text: Tchirozérine on kaupunki Tchirozérinen departementissa Agadezin alueella Nigerissä.


title: Tchirozérine

text: Kaupungissa oli vuonna 2001 10 032 asukasta, joista naisia oli 5 027 ja miehiä puolestaan 5 005. Vuonna 1988 Tchirozérinen väkiluku oli 5 523.


title: Tchirozérine

text: Tchirozérinen läheisyydessä hiilikaivoksen luona sijaitsee Société Nigérienne de Charbon d'Anou Ararenin (SONICHAR) kaksi 16 megawatin lämpövoimalaitosyksikköä. Yksiköt käyttävät polttoaineenaan hiiltä. Yksikköjen tuottamaa energiaa johdetaan Agadezin kaupunkiin ja sen lähialueille. Lisäksi Nigerin uraanikaivokset käyttävät voimalaitosyksikköjen energiaa.


title: Salama Kasdaoui

text: Salama Kasdaoui (, s. 25. marraskuuta 1984 Dahmani, Tunisia) on tunisialainen jalkapalloilija. Laitahyökkääjänä pelaava Kasdaoui edustaa Tunisian pääsarjassa Club Africainia.


title: Salama Kasdaoui

text: Kasdaoui aloitti jalkapalloilun Jendouba Sportissa, josta hän siirtyi myöhemmin Espéranceen. Kasdaoui pelasi joukkueessa yhteensä kahden puolen kauden verran kunnes riitaantui joukkueen valmennuksen kanssa kesken kaudella 2007-2008 ja päätti jättää seuran joulukuussa 2007. Kasdaoui löysi kuitenkin heti tammikuussa uuden seuran Kyprokselta, APEP Pitsilian. Hän vietti seurassa yhden kauden ennen palaamistaan kotimaahansa Tunisiaan.


title: Salama Kasdaoui

text: Kasdaoui allekirjoitti Stade Tunisienin kanssa vuoden sopimuksen kesällä 2009. Hän pelasi kauden aikana kaksitoista ottelua ja onnistui kerran maalinteossa. Kauden jälkeen Kasdaoui siirtyi JS Kairouaniin, jossa hän pelasi myös yhden kauden. Hän teki tuona aikana seitsemän maalia ja sijoittui Tunisian pääsarjan maalitilastossa kuudenneksi.


title: Salama Kasdaoui

text: Elokuussa 2011 Kasdaoui siirtyi CS Sfaxieniin.


title: Coventry Blaze

text: Coventry Blaze on jääkiekkojoukkue Coventrysta, Englannista. Joukkue pelaa Britannian pääsarjassa Elite Ice Hockey Leaguessa. Kotipelit joukkue pelaa Coventryssa SkyDome-areenalla, johon mahtuu 3 000 katsojaa. Joukkue tunnettiin kausina 1996–2000 nimeltä Solihull Blaze. Coventry voitti Elite Ice Hockey Leaguen mestaruuden kaudella 2009–2010.


title: Pekka Kainulainen

text: Juha-Pekka Kainulainen (taiteilijanimi P. Kainulainen, 6. lokakuuta 1956 Tampere) on suomalainen taiteilija. Hänen tuotantonsa koostuu piirroksista, maalauksista, teksteistä, lauluista, videoista, veistoksista ja performansseista. Hän opettaa kuvataidetta Kanneljärven Opiston kuvataidelinjan tuntiopettajana Lohjalla.


title: Pekka Kainulainen

text: Kainulainen on tehnyt sanoituksia Amorphis-yhtyeelle vuoden 2007 "Silent Waters" -albumista alkaen. Hän tekee sanoitukset suomeksi, ja Erkki Virta ja Ike Vil kääntävät ne yhtyeen laulukielelle englanniksi. Like julkaisi Kainulaisen sanoituksista vuonna 2017 kirjan "Taivaan rumpu" (ISBN 978-952-01-1544-9).


title: The Platinum Collection (David Bowien albumi)

text: The Platinum Collection on David Bowien marraskuussa 2005 julkaistu kolmen CD-levyn kokoelma-albumi, joka sisältää kokoelmat "The Best of David Bowie 1969/1974", "The Best of David Bowie 1974/1979" ja "The Best of David Bowie 1980/1987". " The Best of David Bowie 1980/1987" julkaistiin yksittäisenä levynä maaliskuussa 2007.


title: Hull Stingrays

text: Hull Stingrays on englantilainen jääkiekkojoukkue Kingston upon Hullista. Se pelaa Ison-Britannian Elite Ice Hockey Leaguessa. Joukkue on aikaisemmin tunnettu nimellä Humberside Seahawks kausina 1988 – 1993, Humberside Hawks kausina 1993 – 1996, Kingston Hawks kausina 1996 – 1999 ja Hull Thunder kausina 1999 – 2003. Nykyinen nimi joukkueella on ollut vuodesta 2003 asti.


title: Hull Stingrays

text: Stingrays pelaa kotiottelunsa Hull Arena -jäähallissa Kingston upon Hullissa. Hallin katsojakapasiteetti on 2 000.


title: Hull Stingrays

text: 24.6.2015 joukkue ilmoitti talousvaikeuksistaan ja konkurssista. [http://www.hullstingrays.net/article/549/Thank%20you%20for%20all%20your%20support [1]]


title: Repentigny

text: Repentigny on 76 237 asukkaan (2006) kaupunki Québecin provinssissa Kanadassa. Kaupunki sijaitsee Rivière des Prairies- ja Saint Lawrence -joen yhtymäkohdassa Montréalinsaaren pohjoispuolella ja kuuluu Montréalin metropolialueeseen.


title: Repentigny

text: Pierre Le Gardeur perusti kaupungin vuonna 1670, .


title: Repentigny

text: Repentigny on päätepiste historialliselle Chemin du Roy -tielle, jonka toinen pää on Québecin kaupungissa.


title: Repentigny

text: Vuonna 2002 Repentigny yhdstyi läheisen, pienemmän Le Gardeurin kaupungin kanssa.


title: Repentigny

text: Kaupungilla on kaksi ystävyyskaupunkia. Molemmat niistä sijaitsevat Ranskassa.


title: Päivien kimallus (äänite)

text:
Päivien kimallus on Hollola Singersien studiolevy vuodelta 1997.
Levyllä on mukana Jukka Kuoppamäki neljällä raidalla laulaen sooloa.


title: ISelectBowie

text: iSelectBowie on David Bowien vuonna 2008 julkaistu kokoelma-albumi. Levyn nimi juontaa juurensa siitä, että Bowie on itse valinnut sille sisältyvät kappaleet.


title: ISelectBowie

text: Albumille sisältyy kappale "Some Are", joka oli aiemmin saatavilla ainoastaan albumin "Low" vuoden 1991 uusintapainoksen bonuskappaleena.


title: ISelectBowie

text: Kaikki kappaleet kirjoittanut David Bowie.


title: David Nelson

text: David Nelson (24. lokakuuta 1936 New York, New York – 11. tammikuuta 2011) oli yhdysvaltalainen näyttelijä, ohjaaja ja tuottaja. Yhdessä vanhempiensa Ozzie ja Harriet Nelsonin ja veljensä Ricky Nelsonin kanssa hän näytteli radio- ja televisiokomediasarjassa "The Adventures of Ozzie and Harriet", jota esitettiin radiossa 1944–1954 ja televisiossa 1952–1966. Sarjan aikana Nelson näytteli joissain suuren budjetin elokuvissa, kuten "Peyton Place – vihan tyyssija", mutta sen päättymisen jälkeen hän siirtyi tuottamaan ja ohjaamaan pääasiassa mainoksia ja halpaelokuvia. Hänen satunnaisiin myöhempiin näyttelijäsuorituksiinsa kuuluu muun muassa rooli elokuvassa "Cry-Baby".


title: David Nelson

text: David Nelson on saanut tähden Hollywood Walk of Famelle. Hän kuoli paksusuolen syöpään 74-vuotiaana.


title: Afta

text: Afta (Stomatitis aphthosa) on suuontelon limakalvoille syntyvä haavauma. Aftat ovat yleisiä, ja niitä voi esiintyä suun kaikilla limakalvoilla, kielessä, nielussa, huulissa ja ikenissä. Aftat ovat yleensä vaaleita, ja niiden reuna on punainen. Niiden läpimitta on useimmiten 4–6 millimetriä, mutta suurempiakin aftoja esiintyy. Yleensä niitä on suussa kerralla 1–6 kappaletta.


title: Afta

text: Aftan etiologia on tuntematon, mutta niitä esiintyy ainakin viidesosalla ihmisistä. Aftoilla on havaittu olevan kuitenkin yhteys hormonitoimintaan, stressiin, raudan, foolihapon ja B12-vitamiinin puutteeseen sekä joihinkin tauteihin. Lisäksi niiden yleisyyteen saattavat vaikuttaa perinnölliset tekijät.


title: Afta

text: Aftat saattavat olla niin kipeitä, että ne häiritsevät ruokailua. Niihin ei ole kuitenkaan parannuskeinoa, mutta ne paranevat yleensä muutamassa viikossa. Aftojen oireita voidaan kuitenkin lievittää kipulääkityksellä tai aineilla, jotka muodostavat aftan päälle suojakalvon.


title: Afta

text: Aftat ovat pieniä suun limakalvojen haavaumia. Ne ovat matalia, muodoltaan pyöreitä tai soikeita, ja niiden keskus on vaalea ja reuna punainen. Aftaa edeltää usein noin vuorokauden kestävä kutiava tunne.


title: Afta

text: Aftat voidaan jakaa kolmeen eri päätyyppiin. Yleisin niistä on muoto, jossa on pieniä 4–6 millimetriä läpimitaltaan olevia haavaumia. Niitä on yleensä 1–6 kappaletta. Toisessa muodossa haavat ovat suurempia, ja ne ovat läpimitaltaan jopa 1–2 senttimetriä. Niitä on yleensä vain muutama. Lisäksi on herpestä muistuttava aftamuoto, jossa on kymmeniä pieniä haavaumia. Aftoja voi ilmaantua poskien limakalvoille, huuliin, kieleen, ikeniin ja suunpohjaan. Suurempia aftoja voi olla samoissa paikoissa, mutta niitä ilmaantuu erityisesti nielurisojen lähelle ja kieleen.


title: Afta

text: Aftojen aiheuttajaa ei tiedetä, ja suurimmassa osassa tapauksia afta kehittyy täysin terveelle ihmisille tuntemattomasta syystä. Aftat eivät ole kuitenkaan tarttuvia, joten sellaista ei voi saada toiselta ihmiseltä. Ainakin viidesosa ihmisistä saa aftan jossain elämänsä vaiheessa. Useimmin ensimmäiset aftat syntyvät 10–40 vuoden iässä. Tämän jälkeen ne voivat uusiutua, mutta oireiden välillä voi olla jopa vuosien tauko. Vanhemmiten niiden esiintyvyys laskee.


title: Afta

text: Vaikka aftojen syytä ei tiedetä, niihin on pystytty yhdistämään joitakin mahdollisia tekijöitä. Aftoja voi esimerkiksi syntyä vammojen, kuten huonosti suuhun sopivien hammasproteesien tai kovien hammasharjojen, seurauksena. Jotkut naiset ovat havainneet, että aftoja tulee juuri ennen kuukautisia, ja joillain naisilla niitä tulee vasta menopaussin jälkeen. Sen sijaan tupakoitsijoilla aftoja on saattanut syntyä tupakoimisen lopettamisen jälkeen. Aftat esiintyvät yleisinä joissain perheissä, joten geneettisillä tekijöillä saattaa olla jonkinlainen rooli niiden yleisyydessä. Lisäksi stressi voi aiheuttaa aftoja.


title: Afta

text: Jotkut lääkkeet saattavat aiheuttaa aftoja. Tällaisia lääkkeitä ovat nikorandiili, tulehdusta rauhoittavat lääkkeet ja suun kautta nautittavat nikotiinikorvauslääkkeet. Joissain tapauksissa raudan tai tiettyjen vitamiinien, kuten B12-vitamiinin ja foolihapon, puute voi olla laukaiseva tekijä. Joissain harvoissa tapauksissa myös ruoka-allergiat voivat aiheuttaa aftoja. Lisäksi jotkut tutkijat epäilevät tavallisten natriumlauryylisulfaattia sisältävien hammastahnojen aiheuttavan aftoja.


title: Afta

text: Eräistä taudeista kärsivillä ihmisillä aftat ovat normaalia yleisimpiä. Tällaisia tauteja ovat Crohnin tauti, keliakia, HIV ja Behçetin tauti. Toistuvat aftat vaikuttavat liittyvän noin parilla prosentilla tapauksista keliakiaan, mutta taudin ja aftojen välistä yhteyttä ei ole varmistettu.


title: Afta

text: Suurin osa aftoista paranee 1–2 viikossa ilman hoitoa, vaikkakin suurikokoisten aftojen parantumiseen voi kulua useampikin viikko. Hoitoon ei ole lääkettä, ja hoito onkin vain oireita lievittävää. Hyvän suuhygienian avulla voi lievittää kipua ja ehkäistä aftan tulehtumista. Apteekista voi myös ostaa geeli-, spray- ja tablettivalmisteita, jotka muodostavat aftan päälle suojakalvon.


title: Afta

text: Jos aftat vaikeuttavat syömistä tai puhumista tai sen epäillään olevan uusiutuvaa herpestä, kannattaa mennä lääkärin vastaanotolle. Lääkäri voi määrätä esimerkiksi paikallisia kortisonivoiteita tai jopa tilapäisiä puuduttavia liuoksia ruokailua helpottamaan. Veteen liuotetuista tetrasykliinikapseleista voi joskus olla apua.


title: Afta

text: Aftojen syntymisen ehkäisemiseksi ei käytännössä ole keinoja. Natriumlauryylisulfaattia sisältämättömät hammastahnat saattavat helpottaa, jos epäilee tavallisten hammastahnojen aiheuttavan aftoja.


title: A. I. Routio

text: Ahti Ilmari (A. I.) Routio (31. maaliskuuta 1925 Toijala – 3. huhtikuuta 2014 Helsinki) oli suomalainen taidekriitikko ja nuortenkirjailija. Hän käytti myös nimimerkkiä "Mikko Mykkänen".


title: A. I. Routio

text: Routio valmistui taidemaalariksi mutta siirtyi myöhemmin kritiikin pariin. Hän aloitti kriitikkona "Kauppalehdessä". Routio toimi "Uuden Suomen" ja Kauppalehden kuvataidekriitikkona 20 vuotta 1970- ja 1980-luvuilla.


title: Ari Kaperi

text: Ari Kaperi (s. 1. tammikuuta 1960 Tampere) on Nordean varatoimitusjohtaja, Suomen toimintojen toimitusjohtaja ja johtokunnan jäsen, koulutukseltaan kauppatieteen maisteri.


title: Ari Kaperi

text: Kaperi valmistui kauppatieteen maisteriksi Tampereen yliopistosta 1985. Hän työskenteli Suomen Yhdyspankissa eri tehtävissä vuodesta 1985. Vuosina 1998–2001 hän oli vakuutusyhtiö Pohjolan palveluksessa mutta palasi Nordeaan yritys- ja yhteisöasiakkaiden liiketoimintayksikköön. Vuodet 2006–2008 hän toimi keski- ja läntisen Suomen aluepankin johtajana. Nordea-konsernin johtokuntaan hänet nimitettiin 2008.


title: Ari Kaperi

text: Kaperi on pelannut jääkiekkoa, ja hänet valittiin vuoden juniorijääkiekkoilijaksi 1978. Hän oli voittamassa nuorten EM-kultaa 1978.


title: The Adventures of Ozzie and Harriet

text: The Adventures of Ozzie and Harriet oli yhdysvaltalainen tilannekomediasarja, joka aloitti radiossa vuonna 1944. Televisiossa sarjaa alettiin esittää ABC:lla vuonna 1952, ensimmäisen kahden vuoden ajan päällekkäin radiosarjan kanssa. Televisioversio jatkui 14 vuoden ajan. Sarjan päähenkilöinä oli todellinen Nelsonien perhe, lukuun ottamatta sarjan ensimmäisiä vuosia, jolloin perheen lapsia David ja Ricky Nelsonia esittivät ammattinäyttelijät, johtuen lasten iästä. Vuonna 1949 myös he tulivat mukaan. Perheen isää näytteli Ozzie Nelson ja äitiä Harriet Nelson.


title: The Adventures of Ozzie and Harriet

text: Sarjan tuottaja, ohjaaja ja pääkäsikirjoittaja oli perheen isä orkesterinjohtaja Ozzie Nelson. Sarjan alkuvuosina radiossa ohjelma oli musiikkipainotteinen ja se sisälsi muun muassa täyspitkiä musiikkiesityksiä. Vuonna 1946 musiikkiesityksistä kuitenkin luovuttiin. Rutgersin yliopistossa lakia opiskellut Ozzie Nelson oli neuvotellut ABC:n kanssa kymmenvuotisen sopimuksen, jota ei voinut purkaa, ja joka takasi perheelle peruspalkan riippumatta siitä esiintyivätkö he vai eivät. Vuonna 1952 Nelsonit tekivät Universalille elokuvan "Here Come the Nelsons", jonka menestyksen ansiosta "The Adventures of Ozzie and Harriet" siirtyi televisioon.


title: The Adventures of Ozzie and Harriet

text: Televisiosarjasta tuli suosittu, ja monet katsojat todella uskoivat, että sarja kuvasi Nelsonien todellista elämää. Nelsonien televisiotalon julkisivu oli rakennettu Nelsonien oikean kodin mukaan ja Ozzie Nelson otti mukaan käsikirjoituksiin monia tapahtumia perheen todellisesta elämästä. Esimerkiksi Ricky oli kehunut Elvis Presleyhyn ihastuneelle tyttöystävälleen olevansa itsekin aikeissa tehdä levyn. Isänsä avustuksella hän pääsikin levyttämään oman versionsa Fats Dominon kappaleesta "I'm Walkin'". Tapahtuma otettiin mukaan televisiosarjaan, ja jakso "Ricky the Drummer" esitettiin samaan aikaan levyn julkaisun kanssa. Levyä myytiin ensimmäisen viikon aikana yli miljoona kappaletta. Myös Rickyn myöhemmät hittikappaleet, kuten "Hello, Mary Lou" ja "Travelin' Man" saivat vetoapua televisiosarjasta. Ricky Nelsonin uran edistämisen lisäksi, vanhempien Rickylle televisiossa osoittamalla tuella oli suuri merkitys rock-musiikin yleiselle hyväksymiselle. Kun yleisöltä tuli tuhansia vihaisia kirjeitä, Ozzie Nelson kirjoitti 1956 jakson "Ozzie the Treasurer", jossa Harriet kertoo rhythm and blues -musiikin rauhoittavasta vaikutuksesta.


title: The Adventures of Ozzie and Harriet

text: Sarjan päättymisen jälkeen Ozzie ja Harriet Nelson näyttelivät vielä tilannekomediasarjassa "Ozzie's Girls", mutta se lakkautettiin jo kesken ensimmäisen tuotantokauden, jonka jälkeen pariskunta vetäytyi näyttelemisestä. Ricky ja David Nelson olivat jo sarjan aikana näytelleet joissain suuren budjetin elokuvissa, mutta suurimman suosion aika oli jo sarjan päättyessä ohi. Ricky saavutti kohtalaista menestystä countrymuusikkona, kunnes kuoli lento-onnettomuudessa 1985. David siirtyi tuottamaan halpaelokuvia ja mainoksia.


title: Luotauspommi

text: Luotauspommi on aiemmin käytössä ollut veden syvyyden mittausväline. Sen avulla voidaan mitata tasaisella nopeudella vajoavan kappaleen putoamisaika veden pinnalta pohjaan. Pommi heitetään veteen putkesta, joka suojaa luotaajaa räjähdystapaturmalta. Juuri ennen heittämistä on putkessa olevasta pommista poistettava varmistin. Luotauspommin osuessa veden pintaan käynnistetään sekuntikello. Vedessä pommin ohjaussiivet panevat sen pyörimään pituusakselinsa ympäri, jotta pommi pysyisi pystyasennossa ja vajoaisi tasaisella nopeudella alaspäin. Luotauspommin nopeus vedessä on kaksi metriä sekunnissa. Pommin osuessa pohjaan se räjähtää sähkönallin sytyttämänä ja samalla hetkellä pysäytetään sekuntikello. Äänen nopeus vedessä on noin 1 500 m/s, joten äänen kulkuajasta ei aiheudu merkittävää virhettä mittaukseen. Pienistä syvyyksistä räjähdysäänen kuulee laivan kannelle, syvemmissä vesissä ääni kuuluu laivan sisälle lähelle ulkosivua vesirajan alapuolella ja hyvin syvissä vesissä tarvitaan vedenalaista kuuntelulaitetta. Veden syvyys metreinä saadaan kertomalla sekuntikellon mittaama aika kahdella.


title: Elli Kaarlehto

text: Elli Gabriela Kaarlehto (o.s. "Haahti", 3. lokakuuta 1897 Kylmäkoski – 21. elokuuta 1986 Espoo) oli suomalainen kirjailija.


title: Elli Kaarlehto

text: Kaarlehdon vanhemmat olivat rovasti Hannu Haahti, aik. Hahnsson ja Lovisa Gabriela Geitlin. Hän pääsi ylioppilaaksi 1917 Helsingin suomalaisen tyttökoulun jatkoluokilta ja valmistui sairaanhoitajaksi 1923. Kaarlehto oli Kuhmoisten kunnanvaltuuston jäsen vuodesta 1950 ja Kuhmoisten Marttayhdistyksen puheenjohtaja vuodesta 1947.


title: Elli Kaarlehto

text: Kaarlehto meni naimisiin 1924 kirkkoherra Arvi Kalervo Kaarlehdon, aik. Lehtonen kanssa.


title: Elli Kaarlehto

text: Kaarlehdon veljiä olivat Helsingin yliopiston tuberkuloosiopin professori Hannu Gabriel Haahti (1895–1953) ja everstiluutnantti Usko Haahti.


title: Harriet Nelson

text: Harriet Nelson synt. Peggy Lou Snyder (18. heinäkuuta 1909 Des Moines, Iowa – 2. lokakuuta 1994 Laguna Beach, Kalifornia) oli yhdysvaltalainen näyttelijä ja laulaja. Hän avioitui vuonna 1935 orkesterinjohtaja Ozzie Nelsonin kanssa, jonka yhtyeessä hän toimi laulusolistina. Yhdessä puolisonsa ja lapsiensa Davidin ja Rickyn kanssa hän näytteli tilannekomediasarjassa "The Adventures of Ozzie and Harriet", jota esitettiin radiossa 1944–1954 ja televisiossa 1952–1966. Sarjan päättymisen jälkeen Nelson näytteli vielä tilannekomediasarjassa Ozzie's Girls, mutta se lakkautettiin jo kesken ensimmäisen tuotantokauden.


title: Harriet Nelson

text: Harriet Nelson on saanut tähden Hollywood Walk of Famelle. Lisäksi hänellä on yhteinen tähti puolisonsa kanssa.


title: Arvo Hannikainen

text: Arvo Sakari Hannikainen (11. lokakuuta 1897, Jyväskylä – 8. tammikuuta 1942, Helsinki) oli suomalainen viulisti, viulunsoiton opettaja ja säveltäjä. Hän oli aikanaan tunnettu hahmo Suomen musiikkielämässä ja sai viulustaan esiin intensiivisen ja lämpimän soinnin. Hän oli P. J. Hannikaisen poika sekä Ilmari, Tauno ja Väinö Hannikaisen veli. Arvo Hannikaisen puoliso vuodesta 1927 oli laulaja ja näyttelijä Mary Hannikainen.


title: Arvo Hannikainen

text: Hannikainen kirjoitti ylioppilaaksi 1915 ja opiskeli viulunsoittoa Helsingin musiikkiopistossa 1915–1917 opettajinaan Richard Burgin ja Anton Sitt. Hänen viuluopintonsa jatkuivat 1920–1923 Willy Hessin ja Robert Reitzin johdolla Berliinissä ja 1924 Pariisissa opettajinaan Léon Nauwinck, Jacques Thibaud ja Eugène Ysaÿe sekä uudelleen Berliinissä 1928 Maxim Jacobsenin johdolla.


title: Arvo Hannikainen

text: Arvo Hannikainen soitti ensikonserttinsa 1920 Helsingissä ja konsertoi sen jälkeen kotimaassa ja ulkomailla. Vuonna 1922 hän esiintyi Berliinissä ja Budapestissä. Hän soitti myös Virossa ja Skandinaviassa. Hän esiintyi orkesterien solistina ja kamarimuusikkona etenkin veljiensä Ilmarin ja Taunon kanssa Trio Hannikaisena sekä kansankonserttien johtajana. Vuosina 1918–1919 Hannikainen soitti Helsingin kaupunginorkesterissa ykkösviulua ja 1923–1942 hän toimi saman orkesterin ensimmäisenä konserttimestarina. Vuosina 1927–1941 Hannikainen opetti Helsingin konservatoriossa viulunsoittoa ja yhteissoittoa sekä johti oppilasorkesteria 1932–1941.


title: Arvo Hannikainen

text: Tunnetuimmat Arvo Hannikaisen säveltämät teokset ovat sinfoninen runo "Kesä, joka meni" ja laulusarja "Kirsikkauni" Ilmari Pimiän tekstiin. Lisäksi hän sävelsi useita viuluteoksia. Hänen erikoisharrastuksensa oli pilapiirrosten tekeminen.


title: Martta Vilenius

text: Martta Vilenius (s. 9. toukokuuta 1910 Pirkkala) on suomalainen kirjailija joka on käyttänyt myös nimimerkkiä "Martta Viitaniemi".


title: Martta Vilenius

text: Nimellä "Martta Viitaniemi":


title: 3CD Collector’s Set

text: 3CD Collector's Set on R&B-artisti Rihannan vuoden 2009 joulukuussa julkaistu kokoelma-albumi. Albumi sisältää Rihannan kolme ensimmäistä albumia: "Music of the Sun" (2005), "A Girl Like Me" (2006) ja "Good Girl Gone Bad" (2007).


title: Puoskari (psytrance-artisti)

text: Puoskari (oik. Oskari Nuotio) on helsinkiläinen trance/psytrance -artisti.


title: The Audio Hustler

text: The Audio Hustler on suomalaisen psytrance-artisti Puoskarin ensimmäinen studioalbumi, joka julkaistiin 18. helmikuuta 2004. Sen uusintapainos julkaistiin Hong Kongissa 2. helmikuuta 2007.


title: Sellon ampumavälikohtaus

text:
Sellon ampumavälikohtaus tapahtui Espoon Leppävaarassa sijaitsevan kauppakeskus Sellon Prisma-myymälässä 31. joulukuuta 2009 noin kello 10. Välikohtauksessa kuoli neljä Prisman työntekijää. Lisäksi ampuja surmasi espoolaisessa yksityisasunnossa entisen naisystävänsä, jota poliisi pitää iskun pääasiallisena kohteena, ja lopuksi itsensä. Uhri oli hakenut apua useasti, mutta ei ollut onnistunut pääsemään eroon miehestään. Hän oli jopa soittanut hätäkeskukseen vähän ennen tekoa ja pyytänyt apua. Hätäkeskus oli vastannut, että "elä nyt normaalisti siinä vaan". Poliisi epäilee, että tapahtumien motiivina olivat ampujan ja hänen entisen naisystävänsä väliset ihmissuhdeongelmat, sillä mikään ampujan taustassa ei viittaa uskonnolliseen tai poliittiseen aktiivisuuteen.
Poliisi sai ilmoituksen ampumistapauksesta kello 10.08. Kauppakeskuksen kaikki asiakkaat evakuoitiin ja alue eristettiin. Poliisi etsi ampujaa kauppakeskuksesta ja sen lähialueilta. Poliisi kielsi junien pysähtymisen Leppävaaran asemalla. Matkustajien tuli kiellon aikana käyttää Kilon tai Mäkkylän asemia. Junien pysähtymiskielto purettiin kello 15.41.


title: Sellon ampumavälikohtaus

text: Poliisin mukaan ampujaksi epäilty oli vuonna 1966 Mitrovicassa syntynyt Ibrahim Shkupolli. Hän oli Kosovon albaani, joka oli tullut Suomeen pakolaisena. Asuessaan 1990-luvulla useita vuosia Mikkelissä hänet tuomittiin muun muassa liikennerikkomuksista ja pahoinpitelyistä. Shkupolli oli tuomittu myös pahoinpitelystä vuonna 2001, ampuma-aserikoksesta vuosina 2004 ja 2007 sekä useisiin lähestymiskieltoihin nyt kuollutta entistä naisystäväänsä kohtaan, johon hänellä oli ollut 18 vuotta kestänyt suhde. Lisäksi hän on ollut keskusrikospoliisin tutkittavana laittoman maahanmuuton järjestämisestä. Uusimmat rikosepäilyt ainakin kahdesta petoksesta ja laittomasta uhkauksesta olivat ennen tätä ampumistapausta menneet Espoossa syyteharkintaan. Shkupolli oli hakenut Suomen kansalaisuutta mutta ei ollut saanut sitä rikollisen taustansa takia.


title: Sellon ampumavälikohtaus

text: Poliisi sai heti ampumistapauksen jälkeen käyttöönsä tavaratalon valvontakameran nauhan, jolta voitiin seurata kaikkien ampumisten tapahtumakulku. Poliisi pystyi tämän vuoksi heti aloittamaan teosta epäillyn etsinnät.


title: Sellon ampumavälikohtaus

text: Poliisin mukaan Shkupolli surmasi neljä uhreistaan laittomasti hallussaan olleella 9 mm:n kaliiperisella CZ 75 –pistoolilla. Ampumisessa käytetty ase oli anastettu Norjasta vuoden 1990 kesällä aseliikkeeseen tehdyn murron yhteydessä. Aseen kerrotaan olevan "yleinen eri maiden armeijoiden ja poliisilaitosten palveluskäytössä". Asetyyppiä tiedetään liikkuvan paljon myös laittomilla asemarkkinoilla. Ensimmäisen uhrinsa, asunnosta löydetyn naisen, hän surmasi teräaseella raa’aksi ja julmaksi kuvaillulla tavalla.


title: Sellon ampumavälikohtaus

text: Poliisi vahvisti kuuden henkilön saaneen surmansa. Näistä neljä oli miehiä ja kaksi naisia. Yksi uhreista oli ampumisista epäilty itse. Muiden surmansa saaneiden henkilöllisyyttä ei heidän omaistensa pyynnöstä ole julkistettu.


title: Sellon ampumavälikohtaus

text: Shkupollin entinen naisystävä löydettiin samana päivänä kello 11.50 surmattuna asunnostaan. Poliisin mukaan hänet oli surmattu ensimmäisenä.


title: Sellon ampumavälikohtaus

text: Kauppakeskuksessa surmattu 45-vuotias nainen oli Prisman henkilökuntaa ja 27–40-vuotiaat miehet Prisman esimiehiä. Shkupollin arvellaan tavoitelleen kauppakeskuksessa kohteekseen miestä, jota hän epäili entisen naisystävänsä uudeksi kumppaniksi. Tekojen motiivina saattoi olla myös kosto siitä, että henkensä menettäneet olivat estäneet ampujaa pääsemästä myymälään. Poliisi pitää mahdollisena sitä, että yksikään surmansa saaneista ei ollut valikoitunut tekijän kohteeksi sattumanvaraisesti. Keskusrikospoliisin tekemän esitutkinnan mukaan kaikki uhrit kuolivat heti saamiinsa vammoihin.


title: Sellon ampumavälikohtaus

text: Kello 14.10 poliisi löysi Shkupollin kuolleena tämän Espoon Suvelassa sijainneesta asunnostaan, jossa hän oli ampunut itsensä.


title: Savumuura

text: Savumuura ("Cercomacra tyrannina") on Keski- ja Etelä-Amerikassa tavattava puumuuriin kuuluva varpuslintu.


title: Savumuura

text: Kooltaan savumuura on noin 14,5 cm. Savumuurakoiras on väritykseltään harmaa. Vatsa on jonkin verran selkää ja päätä vaaleampi. Siivissä on kaksi valkoista kapeaa juovaa. Pyrstön kärki on lajilla valkoinen. Savumuuranaaras on selästään ja päästään oliivinruskea. Pään sivut ja vatsa ovat naaralla kellanruskeat. Ulkonäöltään savumuura muistuttaa rämeikkömuuraa ("Cercomacra nigrescens"), joka on väritykseltään hieman tummempi ja jolta puuttuu pyrstön valkea kärki.


title: Savumuura

text: Keski-Amerikassa savumuuraa tavataan alueelta, joka ulottuu Meksikosta Panamaan. Etelä-Amerikassa lajia tavataan Andien länsipuolella Kolumbiassa ja Ecuadorissa ja lisäksi Venezuelassa, Guyanassa, Surinamessa, Ranskan Guyanassa ja Amazonasin alueen pohjoisosissa Brasiliassa. Savumuuran elinympäristöä ovat kosteiden metsien pohjakerrosten tiheiköt ja pensaikot usein purojen ja pienien jokine läheisyydessä. Lajia tavataan alankomaiden ja vuorten alarinteiden metsissä.


title: Savumuura

text: Savumuurat liikkuvat yleensä pareittain. Laji viihtyy tiheiköissä, joista sitä on vaikea havaita. Savumuurat eivät yleensä liity muiden lintulajien kanssa sekaparviksi.


title: Savumuura

text: Savumuurien pesimäkausi kestää maaliskuulta kesäkuulle. Pesä on pussimainen ja sijaitsee aluskasvillisuuden joukossa. Naaras munii kaksi valkoista, ruskeapilkullista munaa.


title: Open the Forest

text: Open the Forest on suomalaisen psytrance-artisti Puoskarin toinen studioalbumi. Albumi julkaistiin huhtikuussa 2006 japanilaisen 6-Dimension Soundz levy-yhtiön kautta.


title: Pog-o-Matic Pogómen 3000000

text: Pog-o-Matic Pogómen 3000000 on suomalaisen psytrance-artisti Luomuhapon toinen studioalbumi. Albumin julkaisi Freakdance Records 1. marraskuuta 2004. Albumi julkaistiin Suomen lisäksi Hong Kongissa huhtikuussa 2007. Hong Kongin versio julkaistiin Faerie Dragon Recordsin kautta.


title: Borealophitecus

text: Borealophitecus on suomalaisen psytrance-artisti Luomuhapon kolmas albumi. Se julkaistiin 22. joulukuuta 2005 Freakdance Recordsin kautta. Albumi oli saatavilla fyysisenä äänitteenä ainoastaan kasettina 100 kopion rajoitetulla painoserällä ja on sittemmin loppuunmyyty. Albumi on yhtä kappaletta lukuun ottamatta imuroitavissa ilmaiseksi mp3-muodossa Freakdance Recordsin kotisivuilta.


title: Ogelin liikekeskus

text: Ogelin liikekeskus (nimitetään myös Ogeliksi) on Oulunkylässä sijaitseva ostoskeskus. Liikekeskus sijaitsee Oulunkylän pääteiden risteyksessä lähellä Oulunkylän rautatieasemaa sekä bussilinjojen 550, 64 ja 52 pysäkkejä. Ogelin liikekeskuksessa on yli 20 liikettä ja palvelua, muun muassa Alepa, Cafe Picnic, Nordea Pankki ja Osuuspankki sekä apteekki, autokoulu, esikoulu, hammaslääkäriasema, kirjakauppa, koruliike, lankakauppa, optikko, pienvarastopalvelu ja viereisen terveyskeskuksen laboratorio. Liikekeskuksen välittömässä läheisyydessä sijaitsee myös terveysasema, kirjasto, työväenopisto ja nuorisotalo.


title: Ogelin liikekeskus

text: Liikekeskuksen on suunnitellut Simo Järvinen ja se avattiin 1.12.1987. Keskuksen kokonaispinta-ala on 8 363 m², josta liiketiloja on 5 980 m² ja loput lähinnä toimistotiloja. Keskuksen omistus on hajautunut usealle eri omistajalle.


title: Eurogorilla 2002 Transmutation Kit

text: Eurogorilla 2002 Transmutation Kit on suomalaisen psytrance-artisti Luomuhapon ensimmäinen studioalbumi. Albumi julkaistiin vuonna 2002 Freakdance Recordsin kautta.


title: Yritysarkkitehtuuri

text: Yritysarkkitehtuuri on keino ymmärtää ja hallita laajoja kokonaisuuksia maalaisjärjellä. Se on väline jonka käyttö ei takaa onnistumista, eikä käyttämättä jättäminen epäonnistumista. Se auttaa johtoa keskittymään suunnitelmien käytännön toteuttamiseen.


title: Yritysarkkitehtuuri

text:
Yritysarkkitehtuuria (YA) vastaavan englanninkielisen enterprise architecture – termin käännöksenä käytetään myös kokonaisarkkitehtuuri -termiä. Useimmissa määritelmissä yritysarkkitehtuuri kuvaa yritystason tietojärjestelmien suhteita yrityksen liiketoiminnallisiin tavoitteisiin.
MIT Center for Information Systems Researchin mukaan:


title: Yritysarkkitehtuuri

text:
'Yritysarkkitehtuuri on yrityksen operointimallin mukaisia integraatio- ja standardointivaatimuksia vastaava liiketoimintaprosessien ja IT infrastruktuurin organisointilogiikka.'
The Enterprise Architecture Research Forum määrittelee YA:n seuraavasti:
Kolmannen kattavan määritelmän yritysarkkitehtuurista tarjoaa IFEAD (Institute for Enterprise Architecture Developments):
'Yritysarkkitehtuuri on kattava ilmaisu yrityksestä: punainen lanka joka sitoo liiketoimintasuunnittelun näkökulman, kuten vision, strategiat ja governance periaatteet, liiketoimintaoperoinnin näkökulman, kuten liiketoimintakäsitteistön, organisaatiorakenteet, prosessit ja tiedot, automatisoinnin näkökulman, kuten tietojärjestelmät ja tietokannat, sekä liiketoiminnan mahdollistavan teknologisen infrastruktuurin, kuten tietokoneet, käyttöjärjestelmät ja verkot.'
Useimmille määritelmille yhteistä on yritysarkkitehtuurin holistisuus. Eroa määritelmissä on lähinnä näkökulman painotuksista, joissain määritelmissä painotetaan tietotekniikan osuutta ja toisissa kokonaisuutta kuvataan hieman enemmän liiketoimintalähtöisesti aina kuitenkin huomioiden tietojärjestelmät, joiden avulla keskeiset prosessit toteutetaan.


title: Yritysarkkitehtuuri

text:
Henkilöitä, jotka pyrkivät ymmärtämään, kuvaamaan, viestimään ja kehittämään yritysarkkitehtuuria, kutsutaan yritysarkkitehdeiksi. Yritysarkkitehdit käyttävät erilaisia liiketoiminnan mallintamismenetelmiä ja -välineitä ymmärtääkseen ja dokumentoidakseen yrityksen rakenteita ja suhteita. Näin tehdessään he tuottavat dokumentteja ja malleja, artefakteja. Nämä artefaktit kuvaavat yrityksen liiketoiminnan strategioiden, metriikoiden, kyvykkyyksien, prosessien, tietolähteiden, liiketoimintajärjestelmien ja verkostoinfrastruktuureiden loogisen kokonaisuuden. Yritysarkkitehtuurikuvaukseksi voidaan kutsua riittävän kattavaa artefaktien kokoelmaa, joka kuvaa yritystä sitä hyödyttävällä tavalla. Yritysarkkitehtuurien kehittämiseen ja monimutkaisten artefaktikokonaisuuksien hallitsemiseksi on kehitetty erilaisia arkkitehtuurikehyksiä. Tällaisia kehittämismalleja tai viitearkkitehtuureja ovat mm. TOGAF ja Zachman. Monet niistä määrittelevät tarvittavat artefaktit yritysarkkitehtuurikuvaukseen, niiden kehittämiseen kypsyysasteelta toiselle sekä erilaiset yritysarkkitehtuurin hallitsemisen välineet.
Yritysarkkitehtuurikehys on kokoelma välineitä, prosessimalleja ja ohjeistuksia, joita arkkitehdit käyttävät kuvatessaan, kehittäessään ja hallitessaan yritysarkkitehtuurikuvausta. Niiden perustehtävä on tarjota välineet pitää yritysarkkitehtuuri ajan tasaisena, joka on edellytys YA:n hyödyntämiselle. Tarkempia tietoja kehyksistä löytyy kunkin yritysarkkitehtuurikehyksen artikkelista tai sivustoilta.


title: Yritysarkkitehtuuri

text:
Yritysarkkitehtuurikehykset pilkkovat arkkitehtuurin kehittämisen alueen useimmiten neljään osa-alueeseen. Tällä tavoin helpotetaan yrityksen kuvaamista neljästä tärkeästä näkökulmasta, joka myös auttaa tarjoamaan liiketoiminnan sidosryhmille riittävän tiedon tehokkaaseen päätöksentekoon.
Osa-alueita :


title: Yritysarkkitehtuuri

text: Yritysarkkitehtuuria kehitettäessä täytyy ymmärtää asian prosessimaisuus. Vain yhden projektin avulla yritys ei saa tästä kaikkea irti, vaan on alusta asti parempi ymmärtää, että parhaita tuloksia saadaan jatkuvan oppimisen ja kehittämisen avulla. Yritysarkkitehtuurin elinkaaresta on toki löydettävissä selkeitäkin vaiheita. Ensimmäinen vaihe on suunnittelu, jossa analysoidaan nykytila ja asetetaan tavoite, sekä mietitään askelmerkkejä haluttuun tavoitteeseen. Toinen vaihe on yritysarkkitehtuurin implementointi ja käyttöönotto, jossa päähuomio kohdistetaan mallin arkitodellisuuteen viemiseen. Kolmantena ja suhteellisen jatkuvan vaiheena on jatkuva kehittäminen tai ylläpito, jossa osa-aluekohtaisesti pyritään nostamaan toiminta kypsyystasosta seuraavaan. Hyvin tärkeäksi kokonaisuuden hallinnan kannalta nousee yritysarkkitehtuurin hallintamalli. Hallintamallin merkitys korostuu nimenomaan yritysarkkitehtuureissa, koska haasteet ovat useimmiten hallintaan tai organisaatioon liittyviä. Yritysarkkitehtuurin hallintamalli kuvaa rakenteen, eri roolit, vastuut ja vuorovaikutuksen.


title: Yritysarkkitehtuuri

text:
Yritysarkkitehtuurilla pyritään hallitsemaan laadun, riskien, kustannusten ja ketteryydyn toisiinsa vaikuttavaa kokonaisuutta. Se tekee tämän kuvaamalla yrityksen ihmisiin, prosesseihin, tietoon ja teknologiaan sekä näiden välisiin ja yrityksen ulkopuoliseen ympäristöön liittyvät suhteet ja rakenteet sekä nostamalla esiin holistisesti keskeisimmät haasteet. YA myös tukee johtoa näiden ratkaisemisen hallinnoinnissa. Sen keskeinen tarkoitus on tarjota organisaatiolle välineet, tieto, konteksti ja hallinnointimalli, jolla johto kykenee tekemään tarvittavat päätökset muutoksista rakenteissa, prosesseissa ja teknologioissa.
Monilla muillakin johtamisen apuvälineillä on samankaltaisia tavoitteita ja kustakin perusalueesta löytyy paljon erilaisia niihin keskittyneitä metodologioita. Laadun hallinnan välineistä löytyy oma artikkelinsa, Laatuj%C3%A4rjestelm%C3%A4, riskien hallinnasta omansta Riskienhallinta, myös joustavuuden ja kustannusten hallintaan ottaa kantaa lukuisia hallintamalleja ja menetelmiä, mm.
Yksi keskeisimpiä yritysarkkitehtuuria muista malleista erottavia tekijöitä, on lähestymistavan tavoite tehdä yritystason kokonaisuudesta ruohonjuuritasolle asti läpinäkyviksi liiketoiminnan tekemiset, prosessit, rakenteet ja vuorovaikutussuhteet niin liiketoiminnan johdon kuin ict:n suuntaan. Edelleenkään yritysarkkitehtuuri ei takaa onnistumista, muttei sen käyttämättä jättäminenkään epäonnistumista. Monilla muillakin tavoilla yritys kykenee johtamaan onnistuneesti toimintaansa, mutta tarvitessaan läpinäkyvyyttä korostavaa johtamisen apuvälinettä yritysarkkitehtuuri saattaa tarjota siihen sopivat välineet.


title: Mikko Korkeakoski

text: Mikko Korkeakoski (19. elokuuta 1910 Haapajärvi – 4. maaliskuuta 1996 Haapajärvi) oli suomalainen maanviljelijä, sanoittaja ja kirjailija.


title: Mikko Korkeakoski

text: Korkeakosken vanhemmat olivat maanviljelijä, suutari Emmanuel (Manna) Korkeakoski ja Ida Sipilä. Hän toimi elämänsä aikana maanviljelijänä, työnjohtajana TVH:lla ja eri puutavarayhtiöissä sekä Haapajärven asevarikolla lämmittäjänä. Eläkkeelle jäätyään Korkeakoski toimi vielä kyläsuutarina ja -räätälinä.


title: Mikko Korkeakoski

text: Korkeakoski sanoitti useita kymmeniä lauluja, joista kaksi "Menneen onnen aika" ja "Aikuisten valssi" on myös levytetty. Korkeakoski sanoitti myös muutamia Haapajärvi-aiheisia kappaleita, kuten "Haapajärven humppa", "Laulelma Haapajärvestä" ja "Haapajärven marssi". Kahden romaanin lisäksi Korkeakoski kirjoitti myös runoja ja kronikoita eri juhlatilaisuuksiin sekä teki isänsä sukua koskeneen sukuselvityksen.


title: Mady Mesplé

text: Mady Mesplé (s. 7. maaliskuuta 1931 Toulouse) on ranskalainen koloratuurisopraano. Hänen aktiivista uraansa kesti 1950-luvulta 1980-luvulle. Hänet muistetaan parhaiten Léo Delibes'n "Lakmén" nimiroolista. Hän teki kyseisessä roolissa debyyttinsä Liègessä vuonna 1953. Lisäksi hän tulkitsi muun muassa Rossinia, Ravelin lauluja ja myös uudempaa musiikkia.


title: Muuramen Yritys

text: Muuramen Yritys eli MuurY on muuramelainen, vuonna 1908 perustettu urheiluseura. MuurY:ssa lajeina ovat jalkapallo, yleisurheilu, paini, salibandy, ammunta, voimanosto, hiihto ja erilainen kuntourheilu. Lajeista erityisesti salibandyssa ja jalkapallossa on seuralla aktiivista junioritoimintaa.


title: Muuramen Yritys

text: MuurY:n miesten edustusjoukkue pelaa kaudella 2018 Keski-Suomen piirin Vitosessa. Seuralla on lisäksi useita poika- ja tyttöjuniorijoukkueita.


title: Muuramen Yritys

text: MuurY:n miesten edustusjoukkue pelaa kaudella 2017-2018 IV-divisioonassa Sisä-Suomen lohkossa. Myös naisten joukkue pelaa Sisä-Suomen IV-divisionaa. Seuralla on lisäksi useita poikajuniorijoukkueita.


title: Muuramen Yritys

text: Suomen-mestaruuden Muuramen Yritystä edustaen voittaneita yleisurheilijoita ovat Erkki Päivärinta, joka voitti pituushyppymestaruuden vuonna 1977, ja Juuso Rainio, joka voitti maantiejuoksun SM-kultaa vuonna 1995 ja puolimaratonin mestaruuden vuonna 1997.


title: Crystal Palace (Lontoo)

text: Crystal Palace on asuinalue Kaakkois-Lontoossa, Englannissa. Alue on nimetty seudulla aiemmin sijainneen samannimisen rakennuksen mukaan. Alue tunnetaan erityisesti siellä sijaitsevasta puistosta ("Crystal Palace Park") ja puistossa sijaitsevasta urheilukeskuksesta ("Crystal Palace National Sports Centre"). Puistosta löytyy esim. Iguanodon patsaita.


title: Crystal Palace

text: Crystal Palace voi tarkoittaa ainakin seuraavia:


title: Harrinniemi

text: Harrinniemi () on Perämereen työntyvä niemi Kokkolassa Ykspihlajan pohjoispuolella, Kaustarvikenin länsirannalla.


title: Harrinniemi

text: Harrinniemen alueelle laadittiin vuonna 1919 huvila-alueen suunnitelma, jonka myötä alueelle rakennettiin huviloita pääasiassa 1920-luvulla. Tuolloin alueella olevat luvattomasti rakennetut pienet mökit vaadittiin hävitettäviksi. Vuonna 1930 Harrinniemen–Hopekivenlahden alueen mökkien suurimmaksi sallituksi pinta-alaksi määrättiin 25 neliömetriä. Nykyisin osa huviloista on tyhjillään, osan ollessa edelleen asumis- tai huvilakäytössä.


title: Harrinniemi

text: 1940-luvulla aluetta suunniteltiin käytettäväksi lentokenttäalueena.


title: Harrinniemi

text: Harrbåda on yli 200 km pitkän harjujakson pohjoisin näkyvä osa, joka on noussut merestä maankohoamisen myötä. Maankohoaminen jatkuu noin 8 mm vuodessa. On arvioitu, että maa kohoaisi alueella vielä noin 100 metriä, jolloin maankuori olisi normalisoitunut muinaisen mannerjäätikön painon jäljiltä.


title: Harrinniemi

text: Niemellä sijaitsee vuonna 1953 rakennettu käytöstä poistettu Harrbådan linjaloisto, merenkulun ohjaukseen käytetty turvalaite jota usein virheellisesti kutsutaan majakaksi. Loiston valo on sammutettu ja korkea betoninen loistotorni toimii purjehdusmerkkinä.


title: Harrinniemi

text: Harrinniemellä 1800–1900-lukujen vaihteen tienoilla menehtyneen niin kutsutun "Harrbådan neidon" kerrotaan kummittelevan Harrinniemen alueella. Kummitustarinasta on olemassa useita eri versioita. Niiden mukaan neito olisi joko hukkunut putoamalla veneestä muiden veneessä olijoiden huomaamatta, tai hukuttautunut menetettyään miehensä ja poikansa haaksirikossa. Erään version mukaan neito olisi pelastunut haaksirikosta, mutta joutunut eloonjääneiden merimiesten raiskaamaksi ja murhaamaksi. Alueella väitetään myös esiintyvät poltergeist-ilmiöitä. Myöhemmin on kuitenkin käynyt ilmi, että alueen aiemmat huvila-asukkaat ovat levitelleet huhuja kummittelusta saadakseen olla rauhassa.


title: Lonjumeaun posteljooni

text: Lonjumeaun posteljooni () on Adolphe Adamin kolminäytöksinen koominen ooppera. Sen ranskankielisen libreton kirjoittivat ”Adolphe de Leuven” ja ”Brunswick”. Kirjailijanimet kuuluvat Adolphe von Ribbingille ja Léon Lévylle. Teos esitettiin ensi kertaa Pariisin Opéra-Comiquessa 13. lokakuuta 1836.


title: Si j’étais roi

text: Si j’étais roi (suom. ”Jos olisin kuningas”) on Adolphe Adamin kolminäytöksinen koominen ooppera. Sen libreton kirjoittivat Adolphe d’Ennery ja Jules Brésil. Teos esitettiin ensimmäistä kertaa 4. syyskuuta 1852 Pariisin Théâtre Lyriquessa.


title: Lea Pennanen

text: Lea Airi Sinikka Pennanen-Mattila (16. lokakuuta 1929 Ihantala – 24. tammikuuta 2019 Vantaa) oli suomalainen lastenkirjailija.


title: Lea Pennanen

text: Pennasen tunnetuin teos on Maija Karman kuvittama "Piilomaan pikku aasi", josta tehtiin samanniminen televisiosarja vuonna 1977. Hän on myös suomentanut lastenkirjoja. Vuonna 2009 Pennaselle myönnettiin Tirlittan-palkinto.


title: Lea Pennanen

text: Päätyönään Lea Pennanen toimi Yleisradion lastenradio-ohjelmien toimittajana, tuottajana ja ohjaajana.


title: Luettelo sarjan The Angry Video Game Nerd jaksoista

text: Luettelo "The Angry Video Game Nerd" -sarjan jaksoista.


title: Bostrichiformia

text: Bostrichiformia on kovakuoriaisiin (Coleoptera) kuuluvan erilaisruokaisten (Polyphaga) alalahkon osalahko.


title: Wichita High School East

text: Wichita High School East on toisen asteen oppilaitos Wichitan kaupungissa, Kansasissa, Yhdysvalloissa.


title: Wichita High School East

text: Wichita High School Eastissa on luokat 9–12 ja siellä on oppilaita 2 300. Opettajia koulun palveluksessa on 143. High schoolin kampus on 44 eekkerin laajuinen ja se palvelee 10,5 neliömailin kokoista aluetta.


title: Wichita High School East

text: Wichita High School Eastin historia alkaa tammikuusta 1922, jolloin kaupunkilaiset päättivät uuden high schoolin perustamisesta. Vanha oppilaitos alkoi käydä pieneksi kasvavalle opiskelijamäärälle. Kaupungin koulutuslautakunta hankki muutaman kuukauden neuvotteluiden jälkeen 68 eekkerin kokoisen maa-alan, jolle arkkitehti Lorentz Schmidt suunnitteli uuden koulurakennuksen. Koulun nimi oli alkujaan Wichita High School, mutta se muutti nimensä Wichita High School East 1929, kun Wichita North High School perustettiin.


title: Neg Dupree

text: Neg Dupree (s. 1. syyskuuta 1979 Lontoo, Englanti) on englantilainen koomikko, käsikirjoittaja ja näyttelijä. Hänet tunnetaan parhaiten "Neg's Urban Sport" -osiostaan Balls of Steel -ohjelmassa. Neg's Urban Sportin lisäksi hän on esiintynyt mm. EastEndersissä.


title: Nina Li Chi

text: Nina Li Chi (, 31. joulukuuta 1961 Shanghai) on vuoden 1986 Miss Aasia -kauneuskilpailun kiinalainen voittaja, joka näytteli vuosina 1986–1992. Hän on ollut vuodesta 1999 naimisissa Jet Lin kanssa. Parilla on kaksi lasta, Jada ja Jane.


title: Kärsäkäsmäiset

text: Kärsäkäsmäiset ("Curculionoidea") on kovakuoriaisiin ("Coleoptera") kuuluva yläheimo. Yläheimon kuvasi Pierre André Latreille vuonna 1802. Synonyyminimikkeenä yläheimon kovakuoriaisjoukolle on myös "Rhynchophora", jonka auktorina on vuodesta 1817 ollut myös Latreille.


title: Kärsäkäsmäiset

text: Yläheimon kuoriaisilla on salaviisijaokkeiset nilkat, niiden tuntosarvet ovat nuijamaiset ja usein myös polvitaitteiset. Suurimmalla osalla kärsäkäsmäisistä on kärsäksi pidentynyt pää. Leuat sijaitsevat kärsän kärjessä. Kaarnakuoriaiset ("Scolytidae" / "Scolytinae") ovat siitä poikkeuksellinen kärsäkäsmäisten ryhmä, ettei niillä ole samantapaista varsinaista kärsää, mutta ovat kuitenkin muiden tuntomerkkien perusteella selvästi sukulaisia. Kärsäkäsmäiset ovat kasvinsyöjiä. Niiden jalattomat toukat elävät ravintokasvinsa sisällä.


title: Don Revie

text: Donald George ”Don” Revie, OBE (s. 10. heinäkuuta 1927 Middlesbrough, Englanti – 26. toukokuuta 1989) oli englantilainen jalkapalloilija ja jalkapallovalmentaja.


title: Don Revie

text: Ennen siirtymistään valmentajaksi hän pelasi Leicesterissä, Hullissa, Manchester Cityssä, Sunderlandissa ja Leedsissä.


title: Don Revie

text: Valmennusuransa Revie aloitti Leedsissä pelaaja-valmentajan kaksoisroolissa vuonna 1961 ja siirtyi myöhemmin kokopäiväiseksi päävalmentajaksi. Revien päävalmentajakaudella Leeds United voitti silloisena pääsarjana olleen 1. divisioonan mestaruuden kahdesti, FA-cupin kerran, liigacupin kerran ja silloisen 2. divisioonan mestaruuden eli Charity Shieldsin kerran sekä vei Leedsin kolmeen muuhun FA-cupin finaaliin ja kerran cup-voittajien cupin finaaliin.


title: Don Revie

text: Revie aloitti Englannin jalkapallomaajoukkueen päävalmentajana kesäkuussa 1974. Menestys ei ollut yhtä suurta kuin Leedsissä, ja Englanti karsiutuikin vuoden 1976 EM-kisojen lopputurnauksesta.


title: Don Revie

text: Vuonna 1977 Revie siirtyi yllättäen Arabiemiirikuntien jalkapallomaajoukkueen päävalmentajaksi. Englannin jalkapalloliitto määräsi tästä Revielle kymmenen vuoden toimitsijakiellon, joka myöhemmin kumottiin oikeudessa. Revie jatkoi valmennustehtäviä seuratasolla Lähi-Idässä vuoteen 1985 saakka.


title: Don Revie

text: Vuonna 1987 Revie paljasti sairastavansa motoneuronitautia. Hän kuoli Edinburghissa 61-vuotiaana. Yksi Leeds Unitedin kotikentän Elland Roadin katsomoista on nimetty hänen mukaansa. Hänet nimitettiin English Football Hall of Famen jäseneksi vuonna 2004. Brian Cloughin 44 päivää kestänyttä uraa Leeds Unitedin päävalmentajana käsitelleessä Damnded United elokuvassa Don Revie’ä esittää irlantilainen näyttelijä Colm Meaney.


title: Don Revie

text: Leedsin kotikentän Elland Roadin edustalle pystytettiin Don Revielle näköispatsas, joka paljastettiin 5. toukokuuta 2012.


title: Dyrol Burleson

text: Dyrol Jay Burleson (27. huhtikuuta 1940 Saginaw, Michigan) on entinen yhdysvaltalainen keskimatkojen juoksija.


title: Dyrol Burleson

text: Burleson voitti AAU:n amatöörimestaruuden 1 500 metrillä ensimmäisen kerran 1959. Samana vuonna hän voitti Pan-Amerikan kisojen 1 500 metrin. Burleson juoksi 20-vuotiaana toisena yhdysvaltalaisena mailin alle neljään minuuttiin. Hän rikkoi rajan 23. huhtikuuta 1960, kun hän juoksi 3.58,6. Aika oli myös uusi Yhdysvaltain-ennätys. Vuonna 1960 Burleson voitti Yhdysvaltain olympiakarsinnat 1 500 metrillä ja selvisi Rooman olympialaisiin. Hän juoksi Roomassa 1 500 metrin finaalissa. Kilpailun voitti Herb Elliott, ja Burleson sijoittui kuudenneksi viisi sekuntia maailmanennätysajan juosseelle Elliottille hävinneenä. Vuonna 1960 Burleson voitti lisäksi NCAA:n yliopistomestaruuden 1 500:lla. Yliopistotasolla hän edusti Oregonin yliopistoa.


title: Dyrol Burleson

text: Burleson uusi AAU:n mestaruuden 1961 ja voitti NCAA:n mailin yliopistomestaruuden, jonka voitti myös 1962. Hän juoksi Oregonin yliopiston ankkuriosuuden 4 × mailin viestijoukkueessa, joka juoksi maailmanennätyksen. Kolmannen amatöörimestaruutensa Burleson voitti 1963. Burleson voitti toistamiseen Yhdysvaltain olympiakarsinnat, kun hän juoksi itsensä Tokion olympialaisiin. Tokiossa Burleson sijoittui Peter Snellin voittamassa kilpailussa viidenneksi häviten Snellille noin kaksi sekuntia.


title: Dyrol Burleson

text: Burleson loukkasi jalkansa ennen Méxicon olympialaisten Yhdysvaltain karsintoja, eikä pystynyt osallistumaan kilpailuun. Hän lopetti kilpauransa vuonna 1969.


title: Dyrol Burleson

text: Hänen valmentajanaan oli huippuvuosina Amerikkaan muuttanut 1950-unkarilaisten huippuvalmentaja Mihály Iglói.


title: Seppämäiset

text: Seppämäiset ("Elateroidea") on kovakuoriaisiin ("Coleoptera") kuuluva yläheimo.


title: Seppämäiset

text: Suomesta tunnetaan kolme ryhmään kuuluvaa heimoa, joista kaksi on pieniä ja harvoin tavattavia. Seppien heimon ("Elateridae") lajeja Suomesta tunnetaan 60, joista suurin osa on tummia. Seppien heimosta tunnetaan Suomessa myös useita yleisiä ja myös taloudellisesti merkityksellisiä lajeja. Eräs suurimmista Suomessa esiintyvistä seppälajeista on harmaalaikullinen ja leveä "Agrypnus murinus" eli hietaseppä. Kuitenkin jo Keski-Euroopassa elää huomattavasti suurempiakin seppälajeja.


title: Seppämäiset

text: Heimo "Cebrionidae" on läheistä sukua sepille, jonka lajit ovat usein verraten suurikokoisia. Heimon toukat muistuttavat sekä ulkonäöllisesti että elintavoiltaan seppien toukkia. Heimon naaraat ovat usein siivettömiä. Suomeen nähden lähimmät heimon edustajat tunnetaan Etelä-Euroopasta.


title: Seppämäiset

text: Sukupuuttoon kuolleet heimot:


title: Radical Entertainment

text: Radical Entertainment on vuonna 1991 perustettu kanadalainen videopelien kehittäjä.


title: Radical Entertainment

text: Radicalin julkaisijana on toiminut Activision, jonka kanssa se julkaisi muun muassa hyvin menestyneen "Prototypen". Pelin jatko-osan "Prototype 2" julkaisun jälkeen yhtiö on pienentynyt huomattavasti ja lakannut kehittämästä omia projekteja, mutta on säilynyt tukemassa Activisionin muita projekteja.


title: Stan Collymore

text: Stanley Victor "Stan" Collymore (s. 22. tammikuuta 1971) on entinen englantilainen jalkapalloilija. Hän pelasi uransa aikana muun muassa Valioliigassa Nottingham Forestissa, Liverpoolissa ja Aston Villassa. Collymore pelasi myös kolme ottelua Englannin maajoukkueessa.


title: Stan Collymore

text: Collymoresta maksettiin vuonna 1995 Ison-Britannian kaikkien aikojen korkein siirtosumma, kun hän siirtyi Nottingham Forestista Liverpooliin 8,5 miljoonalla punnalla.


title: Stan Collymore

text: Jalkapalloilun lisäksi Collymore pääsi otsikoihin vuonna 1998 lyötyään tyttöystäväänsä Ulrika Jonssonia. Hänellä on myös rooli elokuvassa "Basic Instinct 2".


title: David Shallon

text: David Shallon (15. lokakuuta 1950 – 16. syyskuuta 2000) oli israelilainen kapellimestari.


title: David Shallon

text: Shallon toimi muun muassa Jerusalemin sinfoniaorkesterin, Düsseldorfin sinfonikkojen ja Luxemburgin filharmonikkojen ylikapellimestarina. Hän kuoli astmakohtaukseen Tokiossa, jossa hän johtamassa Tokion Metropolitanin sinfoniaorkesteria.


title: David Shallon

text: Shallon konsertoi usein vaimonsa, alttoviulisti Tabea Zimmermannin kanssa.


title: Vüqar Həşimov

text: Vüqar Həşimov (24. heinäkuuta 1986 Baku – 11. tammikuuta 2014 Heidelberg, Saksa) oli shakin suurmestari Azerbaidžanista. Hän oli kolminkertainen Azerbaidžanin mestari (1995, 1996 ja 1998).


title: Vüqar Həşimov

text: Həşimov kuoli aivokasvaimeen lauantain 11. tammikuuta 2014 vastaisena yönä Saksan Heidelbergissä, jossa hän oli ollut hoidettavana.


title: Kosovon albaanit

text: Kosovon albaanit ovat Kosovon suurin etninen väestöryhmä. Vuoden 1991 västönlaskennan mukaan Kosovossa oli noin 1 600 000 albaania, eli 81,6 % Kosovon kokonaisväestöstä. Vuoteen 2000 mennessä albaanien osuuden arvioidaan nousseen jo yli 90 %:n Kosovon sodan takia. Ainoastaan Pohjois-Kosovossa ja Štrpcen kaupungin ympäristössä on huomattavia alueita, joilla serbit ovat paikallisesti enemmistönä.


title: Kosovon albaanit

text: Kosovossa asuu etnisiä albaaneja eniten maailmassa Albanian ulkopuolella, ja heidän osuutensa maailman albaanien kokonaismäärästä on arvioiden mukaan noin neljännes.


title: Kosovon albaanit

text: Traakialais-illyrialainen dardanien heimo asutti antiikin Makedonian pohjoispuolella olevaa Dardaniaa, joka oli suunnilleen nykyisen Kosovon alueella. Varhaisimpia mainintoja dardaneista tunnetaan jo 12. vuosisadalta eaa. Dardanien kaupunkeja olivat muun muassa Ulpiana, Naissus (Niš), Vicianum ja Scupi. Heimon pääkaupunki oli Damastion. Dardanit olivat uhkana makedonialaisille, jotka joutuivatkin usein sotaan dardaneja vastaan. Muun muassa Makedonian kuningas Perseus teki sotaretken heitä vastaan vuonna 170 eaa.


title: Kosovon albaanit

text: Ensimmäisellä vuosisadalla eaa. dardanit hyökkäsivät yhdessä Scordiscien ja Maedien kanssa Rooman Macedonian provinssiin. Roomalaiset kuitenkin kukistivat dardanit 6 jaa. ja vuonna 87 Dardania liitettiin Moesia Superiorin provinssiin. Keisari Diocletianus erotti Dardanian Moesia Superiorista vuonna 284 ja teki siitä erillisen provinssin. Illyrialaisuudestaan ylpeät dardanit eivät kuitenkaan suostuneet sulautumaan roomalaiseen kulttuuriin vaan säilyttivät oman kielensä ja perinteensä. He olivat silti yksi enimmäisistä kristinuskon omaksuneista eurooppalaisista kansoista. Rooman valtakunnan jakautumisen yhteydessä Kosovo jäi Bysantin alaisuuteen, ja siltä ajalta on perua Kosovon monien kolmilaivaisten basilikojen rakennusperinne. Illyrialaisia alettiin vasta myöhemmin kutsua yleisesti albaaneiksi erään toisen, nykyisen Albanian alueella asuneen "Albanoi"-heimon mukaan.


title: Jerzy Giedroyc

text: Jerzy Giedroyc (27. heinäkuuta 1906 Minsk, Venäjän keisarikunta – 14. syyskuuta 2000 Pariisi, Ranska) oli puolalainen, Ranskassa pitkään toiminut kirjailija ja kustantaja. Erityisesti hänet muistetaan emigranttilehti "Kulturan" julkaisijana.


title: Jerzy Giedroyc

text: Giedroyc kuului liettualaiseen aatelissukuun mutta tuli tunnetuksi puolalaisena isänmaanystävänä. Hän osallistui politiikkaan jo nuorena ja työskenteli ennen toista maailmansotaa "Nuorison kapina" -nimisen lehden toimittajana. Sodassa hän taisteli maineikkaassa Karpaattien prikaatissa.


title: Jerzy Giedroyc

text: Sodan päätyttyä Giedroyc muutti Rooman kautta Pariisiin, jossa hän perusti kirjallis-yhteiskunnallisen kuukausijulkaisun "Kulturan". Hän julkaisi erityisesti 1950-luvulla kommunistihallituksen vainoamien puolalaiskirjailijoiden teoksia ja antoi Maisons-Laffittessa sijaitsevassa kodissaan turvapaikan monille Puolan opposition edustajille. Hän kannatti 1980-luvun alussa syntynyttä Solidaarisuus-liikettä, mutta uskalsi myös arvostella sitä sekä puolalaisten taipumusta kirkollis-kansalliseen uhoon.


title: Jerzy Giedroyc

text: Giedroyc, lempinimeltään "Taipumaton prinssi", kieltäytyi kaikista hänelle tarjotuista kunniamerkeistä. Hän kuoli 94-vuotiaana syöpään, ja Puolan parlamentti vietti hänen muistokseen hiljaisen hetken.


title: Anton Kodjabašev

text:
Anton Kodjabašev on entinen bulgarialainen painonnostaja.
Kodjabašev voitti sekä maailmanmestaruuden että Euroopan-mestaruuden alle 56-kiloisten sarjassa vuosina 1979, 1981 ja 1982. Lisäksi hän saavutti EM-pronssia alle 60-kiloisten sarjassa vuonna 1984.


title: Neno Terzijski

text: Neno Stojanov Terzijski (, s. 23. maaliskuuta 1964) on entinen bulgarialainen painonnostaja.


title: Neno Terzijski

text: Terzijski voitti maailmanmestaruuden alle 52-kiloisten sarjassa vuonna 1983 sekä alle 56-kiloisten sarjassa vuosina 1985 ja 1987. Hän voitti Euroopan-mestaruuden alle 52-kiloisissa vuosina 1983 ja 1984 sekä alle 56-kiloisissa vuosina 1985 ja 1986. Hän saavutti EM-hopeaa alle 56 kilon sarjassa vuonna 1988.


title: Neno Terzijski

text: Terzijski sijoittui Barcelonan 1992 olympialaisissa neljänneksi alle 60-kiloisten sarjassa tuloksella 295 kg. Kiinalainen He Yingqiang ja kreikkalainen Valerios Leonidis saivat saman tuloksen, mutta He sai heistä kevyimpänä pronssia, Terzijski sijoittui neljänneksi ja Leonidis oli kolmikon painavimpana viides. Terzijskin tulos tempauksessa oli 130 kg ja työnnössä 165 kg.


title: Neno Terzijski

text: Terzijski teki alle 52-kiloisten sarjassa 11 maailmanennätystä: yhden tempauksessa, kuusi työnnössä sekä neljä yhteistuloksessa.


title: Aulikki Junna

text: Aulikki Kaarina Junna (o.s. Pihlajamäki) (s. 26. marraskuuta 1944 Helsinki) on uransa lopettanut suomalainen pesäpalloilija.


title: Aulikki Junna

text: Aulikki (Likki) Junna pelasi seitsemän kautta mestaruussarjassa Pallo-Tovereiden joukkueessa saavuttaen Suomen mestaruuden 1965 ja 1966 ja suurkisamestaruuden 1966. Vuonna 1962 "Likki" valittiin Seinäjoen Urheilijain parhaaksi naisurheilijaksi.


title: Aulikki Junna

text: Kolmas mestaruus tuli Maila-Jussien joukkueessa 1977. Itä–Länsi-otteluita Junnalle kertyi neljä kappaletta.


title: Craig Brown

text: Craig Brown CBE (s. 1. heinäkuuta 1940) on skotlantilainen jalkapallovalmentaja ja entinen keskikenttäpelaaja.


title: Craig Brown

text: Brown pelasi nuorena Coltness Unitedissa ja Skotlannin juniorimaajoukkueissa, kunnes liittyi 18-vuotiaana Rangersin organisaatioon. Hän ei kuitenkaan kyennyt saamaan peliaikaa joukkueessa ja siirtyi lokakuussa 1960 Dundee FC:hen. Hän saavutti seuran kanssa parhaimmillaan liigassa pronssia kaudella 1961–1962. Paikkaansa hän ei kuitenkaan kyennyt vakiinnuttamaan myöskään Dundeen avauksessa.


title: Craig Brown

text: Vuonna 1968 Brown siirtyi Falkirkiin, jossa pelasi uransa kolme viimeistä kautta. Polvivaivat pakottivat hänet jättämään pelikentät 31-vuotiaana vuonna 1971.


title: Craig Brown

text: Brown aloitti valmennusuransa 1974 Motherwellin apulaisvalmentajana. Kolmen kauden jälkeen hän siirtyi päävalmentajaksi Clydeen 1977. Brown valmensi seuraa kaikkiaan yhdeksän vuoden ajan ja luotsasi sen Skotlannin kakkosdivisioonan (kolmas sarjataso) mestariksi 1977–1978 ja 1981–1982. Valmennustoimensa ohella Brown toimi myös koulun rehtorina ja opettajana. Vuonna 1986 hän jätti Clyden ja siirtyi täysipäiväiseksi valmentajaksi toimien Skotlannin maajoukkueen apulaisvalmentajana ja nuorisomaajoukkueiden valmentajina. Hänen johdollaan Skotlannin alle 16-vuotiaat voittivat hopeaa ikäluokan MM-kisoissa 1989 ja alle 21-vuotiaat etenivät EM-välieriin 1992.


title: Craig Brown

text: Joulukuussa 1993 Brown korvasi Andy Roxburghin Skotlannin maajoukkueen päävalmentajana. Brown johdatti Skotlannin EM-kisoihin 1996 ja MM-kisoihin 1998, mutta molemmissa arvoturnauksissa tie katkesi jo ensimmäisellä kierroksella. Kaikkiaan Brown luotsasi Skotlantia 70 maaottelussa, mikä on eniten maajoukkuevalmentajista. Hänen johdollaan Skotlanti pelasi myös vanhan Wembleyn stadionin viimeisessä EM-karsintaottelussa Englantia vastaan vuonna 1999. Hän erosi vuonna 2001 Skotlannin jäätyä rannalle MM-kisoista 2002. Maajoukkuemenestyksen ansiosta Brownista tehtiin lokakuussa 1999 Brittiläisen imperiumin ritarikunnan komentaja CBE.


title: Craig Brown

text: Brown jatkoi uraansa vuonna 2002 Preston North Endin päävalmentajana, mutta menestys jäi vaisuksi ja hän jätti tehtävänsä elokuussa 2004 kehnon kauden alun vuoksi. Myöhemmin hän toimi Derby Countyn konsulttina ja oli osaltaan nostamassa seuraa Englannin Valioliigaan kaudella 2006/07.


title: Craig Brown

text: Lokakuussa 2008 veteraanivalmentaja yhdistettiin Dundee FC:n avoimeen valmentajanpestiin, mutta sopimusta ei koskaan tehty. Joulukuun lopulla 2009 hän palasi valmennustehtäviin otettuaan väliaikaisen valmennusvastuun Motherwellissa. Brown valmensi Motherwelliä noin vuoden, kunnes hänet erotettiin joulukuussa 2010. Pari päivää erottamisensa jälkeen hän siirtyi Aberdeenin valmentajaksi korvaamaan huonon menestyksen takia erotetun Mark McGheen. Maaliskuussa 2013 72-vuotias Brown ilmoitti jättäytyvänsä eläkkeelle kauden jälkeen. Brownin johdolla Aberdeen sijoittui parhaimmillaan kahdeksanneksi kaudella 2012/2013.


title: Tomy

text: Tomy on japanilainen yritys, joka valmistaa monenlaisia lasten leikkikaluja. Yritys perustettiin vuonna 1924, ja se yhdistyi vuonna 2006 toisen japanilaisen leluyrityksen, Takaran, kanssa Takara-Tomyksi. Tosin Japanin ulkopuolella käytetään yhä tuotenimeä Tomy. Yhtiön pääkonttori sijaitsee Tokiossa.


title: Andy Roxburgh

text: Andy Roxburgh, OBE (s. 1. elokuuta 1943) on skotlantilainen jalkapallovalmentaja ja entinen pelaaja. Hän työskentelee Aasian jalkapalloliiton teknisenä johtajana.


title: Andy Roxburgh

text: Hänet lyötiin Brittiläisen imperiumin ritarikunnan upseeriksi (OBE) vuonna 1993.


title: Andy Roxburgh

text: Roxburgh edusti omalla pelaajaurallaan pieni skottiseuroja. Hän aloitti uransa Queens Parkissa vuonna 1961 ja jätti pelikentät 32-vuotiaana 1975 Clydebankin pelaajana.


title: Andy Roxburgh

text: Roxburgh jatkoi pelaajauransa jälkeen toimintaa jalkapallon parissa Skotlannin jalkapalloliitossa teknisenä johtajana. Vuosina 1975–1986 hän vastasi myös Skotlannin juniorimaajoukkueiden valmennuksesta ja johdatti alle 19-vuotiaiden maajoukkueen Euroopan mestariksi Suomessa 1982 pelatuissa Euroopan-mestaruuskisoissa.


title: Andy Roxburgh

text: Heinäkuussa 1986 Roxburgh nousi Skotlannin maajoukkueen peräsimeen Alex Fergusonin siirryttyä Manchester Unitediin. Hänen johdollaan Skotlanti selvisi MM-kisoihin 1990 ja EM-kisoihin 1992. Molemmissa turnauksissa tie katkesi jo ensimmäiselle kierrokselle. Vuonna 1990 hänet valittiin kuitenkin Skotlannin vuoden valmentajaksi. Hän jätti tehtävänsä vuonna 1993 Skotlannin jäätyä rannalle MM-kisoista 1994.


title: Andy Roxburgh

text: Roxburgh siirtyi vuonna 1994 UEFA:n palvelukseen ja on työskennellyt teknisenä johtajana. Aiemmin hän on toiminut myös opettajana, kuten apulaisvalmentajansa Craig Brown.


title: Andy Roxburgh

text: Marraskuussa 2012 Roxburghista tuli MLS-liigass pelaavan Red Bull New Yorkin urheilutoimenjohtaja. Hän jätti seuran kaksivuotisen työrupeaman jälkeen vuoden 2014 lopussa. Kokenut skotlantilainen ei jäänyt kuitenkaan eläkkeelle, vaan aloitti maaliskuussa 2015 Aasian jalkapalloliiton teknisenä johtajana.


title: Sture

text: Sture on ollut nimenä useammalla eri alkuperää olevalla ruotsalaisella aatelissuvulla.


title: Sture

text: Kaksi Natt och Dag -suvun haaraa on käyttänyt nimeä Sture. Sture-suvuilla on ollut suuri vaikutusvalta Ruotsin historiassa, ja ne ovat olleet tunnettuja keskiajalta saakka. Ikivanha aatelissuku Åsin kihlakunnasta. Sukuun kuulunut Rörik Sture, yksi Erik Magnussonin miehistä, tunnetaan jo vuodesta 1310.


title: Sture

text: Suku asui myöhemmin pääasiassa Smålandissa ja kuoli viimeistään vuonna 1454.


title: Sture

text: Tanskassakin on jo 1300-luvulta saakka ollut Sture-niminen aatelissuku, joka asui Alsin saarella. Suku sammui miehen puolelta vuonna 1563. Suvun vaakunassa oli sampi.


title: Sture

text: "Vanhempaa Sture-sukua" sanotaan myös "Sjöblad-suvuksi" vaakunansa mukaan, jossa on kolme lumpeenlehteä (heraldisena symbolina ).Suku on ikivanha aatelissuku Södra Vingistä Åsin kihlakunnasta.


title: Sture

text: Suku on ollut tunnettu ainakin vuodesta 1310 lähtien, jolloin valtioneuvos Anund Sture, joka oli ollut kuningas Birgerin uskottu mies, mutta siirtyi pian Eerik Maununpojan puolelle. Hän oli naimisissa Katarina Näskonungsdotterin kanssa, joka kuului Natt och Dag -sukuun. Toisinaan väitetään, että myöhemmät Sture-suvut olisivat omaksuneet Sture-nimen tältä vanhemmalta suvulta tähän sukuun kuuluneen Tune Andundssonin tuntemattoman sisaren kautta. Suku sammui valtionhoitaja Sten Sture vanhemman kuollessa vuonna 1503.Suku mainitaan Vartoftassa vuonna 1367. Yleensä suvun jäsenet asuivat Kindin ja Redvägin kihlakunnissa. Suku sammui vuoden 1416 jälkeen. Karin Svensdotter avoitui ennen vuotta 1426 Natt och Dag -sukuisen Bo Stenssonin kanssa.Nuorempi Sture-suku on Natt och Dag-suvun haara. Nimeä "Sture" käytti tässä suvussa ensimmäisenä Nils Bosson Natt och Dag, jonka äiti Karin Svensdotter Sture kuului edellä mainittuun sukuun (Sture IV). Hänen poikansa, valtionhoitaja Svante Niilonpoika, joka odottamatta kuoli vuonna 1512, ei itse käyttänyt Sture-nimeä. Sukunimen Sture otti jälleen käyttöön hänen poikansa Sten Sture nuorempi (noin 1402–1520), joka oli valtionhoitajana vuosina 1512–1520.


title: Sture

text: Kuningas Eerik XIV surmautti vuonna 1567 Sten Sturen pojan Svante Steninpoika Sturen ja tämän kaksi poikaa.


title: Sture

text: Kenraalimahuri Sten Arvidsson Natt och Dag ylennettiin vuonna 1720 vapaaherraksi ja sai ritaristolta ja aatelilta oikeuden käyttää nimeä Sture, koska hän oli sukua edellä mainitulle nuoremmalle Sture-suvulle. Suvun viimeinen jäsen oli hänen pojanpojanpoikansa, kihlakunnantuomari Sten Miles Sture (1806–1875).


title: Sture

text: Tässä luetelluista henkilöistä Sten Sture vanhempi kuului edellä mainittuun sukuun III, muut sukuun V.


title: Blagoi Blagoev

text: Blagoi Blagoev (, s. 4. joulukuuta 1956) on entinen bulgarialainen painonnostaja ja olympiamitalisti.


title: Blagoi Blagoev

text: Blagoev osallistui Montréalin 1976 olympialaisissa alle 82,5-kiloisten sarjaan ja sijoittui alun perin toiseksi tuloksella 362,5 kg. Hän nosti tempauksessa 162,5 kg ja työnnössä 200 kg. Hän menetti kuitenkin mitalinsa jäätyään kiinni dopingtestissä. Moskovan 1980 olympialaisissa hän saavutti hopeaa samassa sarjassa tuloksella 372,5 kg; tempauksessa tulos oli 175 kg ja työnnössä 197,5 kg. Los Angelesin 1984 olympialaisiin hän ei voinut osallistua itäblokin maiden olympiaboikotin vuoksi.


title: Blagoi Blagoev

text: Blagoev voitti maailmanmestaruuden alle 90-kiloisten sarjassa vuosina 1981, 1982 ja 1983. Hän voitti Euroopan-mestaruuden alle 82,5-kiloisissa vuonna 1979 sekä alle 90-kiloisissa vuosina 1981, 1982 ja 1983. Lisäksi hän saavutti yhteistuloskilpailussa yhden MM-hopean ja kaksi EM-hopeaa vuosina 1976–1984.


title: Blagoi Blagoev

text: Blagoev teki urallaan 23 maailmanennätystä: viisitoista tempauksessa, yhden työnnössä ja seitsemän yhteistuloksessa.


title: Synnynnäinen sydänvika

text: Synnynnäiset sydänviat ovat sydämen kehityksen häiriintymisestä johtuvia sydänsairauksia. Rakenteellisista sydänvioista kärsii joka sadas vastasyntynyt. Useimmiten vian syy jää epäselväksi. Useimmiten siihen ei myöskään liity muita rakenteellisia vikoja, mutta joskus se voi olla osa laajempaa oireistoa, kuten Downin tai Catch 22 -oireyhtymää.


title: Synnynnäinen sydänvika

text: Tyypillisimpiä muotoja ovat kammioväliseinän aukko, eteisväliseinän aukko, avoin valtimotiehyt, eteis-kammioväliseinäaukko, aortan koarktaatio, aortan ja keuhkovaltimon ahtaumat, suurten suonten transpositio, vajaakehittynyt sydämen vasen puoli ja Fallot'n tetralogia. Näihin lukeutuu noin 90 % todetuista tapauksista.


title: Atlantic (siipiratasalus, 1849)

text: Atlantic oli vuonna 1849 vesille laskettu Pohjois-Amerikan Suurten järvien matkustaja- ja rahtiliikenteeseen tarkoitettu siipiratashöyrylaiva, joka liikennöi Michiganin osavaltiossa sijaitsevan Detroitin ja New Yorkin osavaltiossa sijaitsevan Buffalon välisellä laivareitillä Eriejärvellä. Aluksen rakensi detroitilainen J. L. Wolverton, ja se luovutettiin omistajalleen kapteeni E. B. Wardille vuonna 1849. Alus upposi Eriejärvellä 20. elokuuta 1852 vieden mukanaan eri arvioiden mukaan 130–250 matkustajaa ja miehistön jäsentä.


title: Atlantic (siipiratasalus, 1849)

text: Aluksen pituus oli 267 jalkaa eli 81,38 metriä, ja se oli matalarunkoinen sekä virtaviivainen. Aluksen omistajat kehuivat sen pystyvän kulkemaan Buffalon ja Detroitin välisen reitin hieman yli 16 tunnissa. Aluksen ensimmäisen luokan hytit oli sisustettu yleellisesti, jopa kultauksin.


title: Atlantic (siipiratasalus, 1849)

text: 20. elokuuta 1852 "Atlantic" oli matkalla Buffalosta Detroitiin mukanaan noin 600 matkustajaa. Noin kello kahden aikaan aamuyöllä aluksen ollessa Kanadan rannikon tuntumassa Long Pointin niemen eteläpuolella, pohjoiseen matkalla ollut pieni rahtilaiva "Ogdensburg" törmäsi lähes keskelle "Atlanticin" kylkeä. Silminnäkijöiden mukaan tapahtuma-aikaan järvellä oli ohutta utua, mutta järven pinta oli tyyni ja tähdet olivat näkyvissä.


title: Atlantic (siipiratasalus, 1849)

text: Törmäyksellä oli useita silminnäkijöitä, sillä "Atlantic" oli täynnä matkustajia, ja sen kansilla matkatavaroiden seassa vietti yötään muun muassa 132-henkinen norjalaissiirtolaisen ryhmä. Myöhemmin Amund Eidsmoe antoi törmäyksestä kuvauksen, jonka mukaan "Ogdensburgin" keula ruhjoi erään naismatkustajan katkoen useita luita sekä katkaisi kaulan naisen vierellä nukkuneelta vauvalta.


title: Atlantic (siipiratasalus, 1849)

text: Törmäyksen jälkeen alukset irtaantuivat toisistaan ja hetken aikaa jatkoivat matkaansa kumpikin omalla kurssillaan. Törmäyksen seurauksena "Atlantic" kärsi vakavia vaurioita ja sai vuodon, ja nopeasti nouseva vesi ajoi alemmilla kansilla nukkuneita matkustajia hyteistään. Eidsmoen mukaan "Atlanticin" miehistö kuitenkin teki kaiken voitavansa estääkseen matkustajien pääsyn ylemmille kansille nyrkein ja nostamalla ylemmälle kannelle johtavat portaat pois.


title: Atlantic (siipiratasalus, 1849)

text: Erik Thorstadin mukaan aluksen koneet kävivät vielä törmäyksen jälkeen, eikä tietoa törmäyksestä kerrottu kaikille matkustajille. Miehistö kuitenkin laski pelastusveneitä vesille, ja alus oli uppoamassa nopeasti. Yksi pelastusveneistä laskettiin vesille ylikuormitettuna, ja sen onnistui päästä lähtemään uppoavalta laivalta ennen kuin veneeseen pyrkijät olisivat upottaneet sen. Toiset pelastusveneet kaatuivat niitä laskettaessa, sillä "Atlantic" liikkui edelleen eteenpäin.


title: Atlantic (siipiratasalus, 1849)

text: Aluksen kapteenina toiminut Petty loukkaantui pudotessaan yhteen veneistä eikä pystynyt johtamaan pelastustöitä. Ilman pelastustöitä ja niiden johtoa useat kymmenet menettivät henkensä aluksen upotessa. "Ogdensburg" palasi tapahtumapaikalle myöhemmin onnistuen pelastamaan ihmisia sekä vedestä että yhä pinnalla olevasta keulaosasta. "Atlantic "upposi noin puoli tuntia törmäyksen jälkeen.


title: Atlantic (siipiratasalus, 1849)

text: Matkustajien ja menehtyneiden tarkkaa lukumäärää ei tiedetä, sillä ainoa matkustajaluettelo upposi aluksen mukana.


title: Atlantic (siipiratasalus, 1849)

text: "Atlanticin" hylky makaa Eriejärven pohjassa Long Pointin niemen eteläpuolella noin 50 metrin syvyydessä. Aluksen ja sen lastin nostamiseksi on suoritettu lukuisia suurempia pelastusyrityksiä vuosina 1853, 1854, 1855, 1873 ja 1910. Vuonna 1856 aluksen kassakaappi onnistuttiin nostamaan. Hylky paikallistettiin uudelleen 1987. Vuonna 1989 eräs sukellusryhmittymä vaati oikeudessa hylyn pelastusoikeuksia väittäen löytäneensä aluksen. Suojellakseen hylkyä Kanadan valtio nosti oikeuskanteen ryhmää vastaan, ja useita vuosia kestäneen oikeustaistelun jälkeen hylyn omistusoikeus siirtyi Kanadalle vuonna 1996.


title: Sideharso

text: Sideharso on ohutta, läpinäkyvää kangasta, jossa on löysä ja avoin kudonta. Kangas on alun perin peräisin Palestiinasta.


title: Sideharso

text: Alun perin sideharsoa valmistettiin silkistä vaatekankaaksi. Nykyisin sitä käytetään myös haavojen ja muiden vammojen sitomiseen sekä muihin tarkoituksiin. Lääketieteellisiin tarkoituksiin tarkoitettu sideharso valmistetaan puuvillasta ja päällystetään muovikalvolla, jotta harso ei tartu haava-alueelle. Sideharsoa valmistetaan myös metallilangasta, jolloin sitä voidaan käyttää kipinäverkkona tai sukkana bunsenlampussa.


title: Dodge Avenger

text: Dodge Avenger on Dodgen valmistama keskihintaluokan suurehko automalli. Avengeriin mahtuu viisi henkilöä. Moottorivalikoima on koostunut 2,0- ja 2,4-litraisista nelisylinterisistä ja 2,7-litraisesta V6-moottorista. Varustetasoja on kaksi: SE ja SXT. Avengerin rengaskoko on 225/60/17". Avenger on melko raskas (1485–1635kg). Virallisen maahantuojan kautta tulleissa on vakiona ESP.


title: Tom O’Hara

text: Tom O'Hara (27. toukokuuta 1942 Chicago, Illinois, Yhdysvallat) on entinen yhdysvaltalainen keskimatkojen juoksija.


title: Tom O’Hara

text: O'Hara juoksi urallaan chicagolaisen Loyolan yliopiston puolesta. Hän juoksi keväällä 1964 kahdesti sisäratojen maailmanennätyksen. Jälkimmäinen ennätyksen O'Hara juoksi Chicagossa maaliskuussa ajalla 3:56,4. Aika oli vain kaksi sekuntia huonompi kuin Peter Snellin ulkoratojen maailmanennätys. O'Hara voitti AAU:n amatöörimestaruuden 1 400 metrillä 1964 ja sijoittui toiseksi maililla 1963. Hän pääsi Yhdysvaltain joukkueeseen Tokion olympialaisiin. O'Hara ei päässyt kuitenkin loppukilpailuun, vaan karsiutui välierissä.


title: Andon Nikolov

text: Andon Nikolov (, s. 15. kesäkuuta 1951) on entinen bulgarialainen painonnostaja ja olympiavoittaja.


title: Andon Nikolov

text: Nikolov voitti kultaa Münchenin 1972 olympialaisissa alle 90-kiloisten sarjassa tuloksella 525 kg. Hän nosti punnerruksessa 180 kg, jolla hän oli siinä vaiheessa jaetulla kolmannella sijalla. Tempauksessa Nikolov oli paras tuloksella 155 kg ja kilpailua johtanut ennakkosuosikki David Rigert jäi ilman tulosta. Työnnössä Nikolov oli jaetulla neljännellä sijalla tuloksella 190 kg, mutta hänen yhteistuloksensa riitti voittoon 7,5 kilon erolla maanmies Atanas Šopoviin.


title: Andon Nikolov

text: Nikolov saavutti alle 90-kiloisten sarjassa EM-hopeaa vuosina 1973 ja 1974 sekä EM-pronssia vuosina 1972 ja 1978. Kaikkina noina vuosina mestaruuden voitti David Rigert.


title: Andon Nikolov

text: Nikolov teki urallaan kolme maailmanennätystä tempauksessa ja kaksi yhteistuloksessa.


title: EA Sports MMA

text: EA Sports MMA on vapaaottelu videopeli, jonka julkaisi EA Sports ja sen on kehittänyt EA Tiburon. Se ilmestyi 19. lokakuuta 2010 Xbox 360:lle ja PlayStation 3:lle.


title: EA Sports MMA

text: 1. kesäkuuta 2009 Electronic Arts ilmoitti, että he ovat tekemässä aivan uutta tappelupeliä. EA Sportsin puheenjohtaja Peter Moore on sanonut, että fanit ovat pyytäneet EA:ta tekemään vapaaottelupelin jo kauan. 7. marraskuuta tapahtumassa näytettiin ensimmäinen traileri pelistä. Trailerissa Fedor ja Rogers vaihtelivat erilaisia iskuja ja torjuivat toistensa iskuja. Traileri päättyi siihen, kun molemmat miehet olivat lyömässä toisiaan kasvoihin. EA myös ilmoitti, että Strikeforce tulee olemaan pelin pääpromootio.


title: EA Sports MMA

text: Artikkelissa, joka julkaistiin 15. joulukuuta 2009, mainittiin seuraavat asiat:Merkinnät:


title: EA Sports MMA

text: UFC:n puheenjohtaja Dana White on julistanut itsensä "sotaan" EA:n kanssa pelin tekemisen takia ja uhannut, että jokainen ottelija, joka tekee suostuu osallistumaan peliin, ei voi tehdä sopimusta UFC:n kanssa, poikkeuksena on Randy Couture, koska hänellä ja UFC:lla oli jo sopimus. White syytti EA:ta huonosta käyttäytymisestä, koska se ei ollut suostunut tekemään UFC:n kanssa vapaaottelupeliä, he olivat sitä mieltä että vapaaottelu ei ole "oikeaa urheilua". White uskoo, että EA on motivoitunut tekemään MMA-pelin vain sen takia, että THQ:n ja UFC:n luoma "UFC 2009 Undisputed" menestyi hyvin. White on sanonut, että "EA ei välitä vapaaottelusta yhtään. He tekivät sen hyvin selväksi."


title: Atanas Šopov

text: Atanas Šopov (, s. 4. lokakuuta 1951) on entinen bulgarialainen painonnostaja ja olympiamitalisti.


title: Atanas Šopov

text: Šopov saavutti hopeaa Münchenin 1972 olympialaisissa alle 90-kiloisten sarjassa tuloksella 517,5 kg, jolla hän hävisi maanmiehelleen Andon Nikoloville 7,5 kilogrammalla. Hän nosti punnerruksessa 180 kg, tempauksessa 145 kg ja työnnössä 192,5 kg. Ratkaisevaksi nostomuodoksi osoittautui tempaus, jossa Nikolov nosti kymmenen kiloa enemmän kuin Šopov. Montréalin 1976 olympialaisissa Šopov saavutti alle 90-kiloisissa pronssia tuloksella 360 kg. Hänen tuloksensa tempauksessa oli 155 kg ja työnnössä 205 kg; punnerrus ei kuulunut enää ohjelmaan.


title: Atanas Šopov

text: Šopov saavutti alle 90-kiloisten sarjassa EM-hopeaa vuonna 1972 sekä EM-pronssia vuosina 1971 ja 1973.


title: Jim Grelle

text: James Edward "Jim" Grelle (30. syyskuuta 1936 Portland, Oregon, Yhdysvallat) on entinen yhdysvaltalainen keskimatkojen juoksija.


title: Jim Grelle

text: Grelle sijoittui NCAA:n mestaruuskilpailuissa hopealle 1957 ja 1958. Seuraavana vuonna hän voitti mailin juoksun NCAA:n mestaruuskilpailussa. Pan-Amerikan kisoissa Chicagossa Grelle oli toinen. Hän juoksi itsensä Yhdysvaltain olympiajoukkueeseen 1960 ja voitti AAU:n Yhdysvaltain amatöörimestaruuden. Rooman olympialaisissa Grelle juoksi 1 500 metrillä finaalin kahdeksanneksi ajalla 3:45,0.


title: Jim Grelle

text: Grelle osallistui toisen kerran Pan-Amerikan kisoihin 1963. São Paulon kisoissa hän voitti 1 500 metrin juoksun. Vuosina 1965 ja 1966 hän lisäksi voitti NCAA:n sisäratojen mestaruuden maililla.


title: Jim Grelle

text: Hänen valmentajanaan oli huippuvuosina Amerikkaan muuttanut 1950-unkarilaisten huippuvalmentaja Mihály Iglói.


title: Bolboceratinae

text: Bolboceratinae on kovakuoriaisten ("Coleoptera") "Geotrupidae"-heimoon kuuluva alaheimo. Alaheimon auktorina on ollut Étienne Mulsant vuodesta 1842.


title: Eastland

text: Eastland voi tarkoittaa ainakin seuraavia:


title: Amateur Athletic Union

text: Amateur Athletic Union (AAU) on yleishyödyllinen vapaaehtoisvoimin pyörivä yhdysvaltalainen urheilujärjestö. AAU keskittyy erityisesti amatööriurheilun kehittämiseen.


title: Amateur Athletic Union

text: AAU perustettiin 1888. Se järjesti pitkään Yhdysvaltain osallistumisen moniin kansainvälisiin kilpailuhin, ja se teki läheistä yhteistyötä olympialiikkeen kanssa valmistaakseen kilpailijoita olympialaisia varten. Kuitenkin vuoden 1978 amatööriurheilulain jälkeen AAU on keskittynyt järjestämään urheiluohjelmia kaikille urheilijoille ikään katsomatta ruohonjuuritasolta alkaen. Uusi laki siirsi amatööriurheilun vastuun vastaperustetulle Yhdysvaltain olympiakomitealle, jonka alaisuudessa lajiliitot vastaavat omista lajeistaan.


title: Amateur Athletic Union

text: AAU:n kilpailuihin osallistuu vuosittain noin 500 000 kilpailijaa ja noin 50 000 vapaaehtoista. AAU on jaettu 56 piiriin, jotka vastaavat kilpailujen järjestelyistä. Joka vuosi AAU:n piirit hoitavat 34 ohjelmaa, järjestävät yli 250 kansallista mestaruuskilpailua ja yli 30 000 ikäluokkakilpailuja.


title: Metsästysasetus

text: Metsästysasetus on Suomen lakia täydentävä säädös, joka määrittelee asetukset koskien metsästystä ja siinä käytettävää välineistöä.


title: AAU

text: AAU on lyhenne, jolla voidaan viitata seuraaviin asioihin:


title: Mizengo Pinda

text: Mizengo Pinda (s. 12. elokuuta 1948) on tansanialainen poliitikko. Hänestä tuli maansa pääministeri helmikuussa 2008. Ennen nimitystä hän oli edellisen hallituksen kunta- ja aluehallintoministeri. Hän on suorittanut oikeustieteen tutkinnon Dar es Salaamin yliopistossa vuonna 1974. Valmistumisestaan asti hän on työskennellyt valtionhallinnon palveluksessa.


title: Mizengo Pinda

text: Pindan edeltäjä Edward Lowassa joutui eroamaan korruptioskandaalin takia.


title: Shamsi Vuai Nahodha

text: Shamsi Vuai Nahodha (s. 1961) on Tansaniaan kuuluvan Sansibarin pääministeri vuodesta 2000. Hän edustaa Tansanian hallitsevaa puoluetta Chama Cha Mapinduzia. Nahodhaa pidettiin vähäisen kokemuksensa takia yllättävänä valintana pääministeriksi, kun Sansibarin presidentti Amani Abeid Karume kutsui hänet virkaan. Nahodha oli juuri tullut valituksi ensimmäiselle kaudelle edustajainhuoneeseen, ja sitä ennen hän oli keskitason viestintävirkailija.


title: Kansasin yliopisto

text: Kansasin yliopisto on julkinen tutkimusyliopisto, jonka kampukset sijaitsevat Overland Parkissa ja Lawrencessä, jossa on myös pääkampus.


title: Kansasin yliopisto

text: Kansasin yliopistossa oli 20 811 opiskelijaa syksyllä 2008. Lisäksi yliopistossa oli 6 188 jatko-opiskelijaa, ja 3 103 opiskelija Medical Centerissä. Työntekijöitä yliopistoon kuului 2 458. Opiskelijoita oli jokaisesta Yhdysvaltain osavaltiosta ja yli 110 valtiosta ympäri maailmaa.


title: Kansasin yliopisto

text: Kansasin yliopistossa on 14 tiedekuntaa:


title: Angola olympialaisissa

text: Angola osallistui olympialaisiin ensimmäisen kerran Moskovan kesäolympialaisissa 1980. Seuraavista kisoista se jäi pois, mutta on osallistunut kaikkiin kesäolympialaisiin Soulista 1988 lähtien. Talviolympialaisissa maa ei ole ollut mukana.


title: Angola olympialaisissa

text: Angola ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, on sijoittunut naisten käsipallojoukkue, joka oli seitsemäs Atlantassa 1996 ja kahdeksas Rio de Janeirossa 2016. Joukkue on selviytynyt mukaan kaikkiin olympialaisiin Atlantasta lähtien. Miesten koripallojoukkue oli puolestaan mukana viisissä peräkkäisissä olympialaisissa Barcelonasta 1992 lähtien, jossa saavutti parhaan sijoituksensa oltuaan kymmenes. Naisten koripallojoukkue debytoi olympialaisissa Lontoossa 2012 sijoittuen 12:nneksi.


title: Angola olympialaisissa

text: Yksilölajeissa ovat jaetulle yhdeksännelle sijalle sijoittuneet Soulissa 1988 judoka Lotuala N'Dombassy miesten kevyessä sarjassa ja nyrkkeilijä Apolinário de Silveira kevyessä keskisarjassa. Antónia Moreira oli jaetulla yhdeksännellä sijalla judon naisten keskisarjassa sekä Lontoossa 2012 että Rio de Janeirossa 2016.


title: Terre Haute

text: Terre Haute on kaupunki Indianan osavaltiossa, Yhdysvalloissa. Se sijaitsee Vigon piirikunnassa Wabash-joen varrella, ja siellä oli vuonna 2009 arviolta 59 990 asukasta. Kaupungin pinta-ala on 83,1 neliökilometriä.


title: Terre Haute

text: Terre Hauten historia alkoi vuodesta 1811, jolloin kaupungin paikalle rakennettiin linnake. Terre Hauten kylä perustettiin 1816, ja kaksi vuotta myöhemmin siitä tuli Sullivanin piirikunnasta irrotetun Vigon piirikunnan pääkaupunki. Kylä kasvoi nopeasti 1850-luvun jälkeen, jolloin teollisuus kehittyi. Vuodesta 1850 vuoteen 1900 Terre Hauten asukasluku kasvoi 4 051:stä 36 673:een, ja vuonna 1920 asukkaita oli 66 083. Kaupungin väkiluku kasvoi aina 1970-luvulle asti. Kaupungin taloudellisen tilanteen heikentyminen aiheutti kuitenkin väestökadon 1970- ja 1980-luvuilla.


title: Myrskytuuli vaarassa

text: Myrskytuuli vaarassa on itävaltalaiskirjailija Thomas Brezinan kirjoittama Seitsemän tassua ja Penny -kirjasarjan toinen osa.


title: Luettelo Turun piirustuskoulun oppilaista

text: Tämä on luettelo Turun piirustuskoulun oppilaista. Luettelo ei pyri olemaan täydellinen, sillä varsinkin alkuvuosien oppilaista on vähän tietoja. Luetteloon on merkitty taiteilijan elinpaikkoja ja vuodet, jolloin tämä on käynyt Turun piirustuskoulua, mikäli se on tiedossa, sekä elinikä.


title: Antigua ja Barbuda olympialaisissa

text: Antigua ja Barbuda osallistui olympialaisiin ensimmäisen kerran Montrealissa 1976. Seuraavista kisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talvikisoihin maa ei ole osallistunut.


title: Antigua ja Barbuda olympialaisissa

text: Antigua ja Barbuda ei ole saanut olympialaisissa yhtään mitali- tai pistesijaa. Pikajuoksija Brendan Christian sijoittui Pekingissä 2008 miesten 200 metrin juoksun välierässään viidenneksi, sijoitus oli kaikkiaan 9:s. Hän juoksi ajan 20.29 kun finaalipaikkaan vaati 20.25.


title: Arushan alue

text: Arushan alue on yksi Tansanian 30 hallinnollisesta alueesta (mkoa eli region). Se sijaitsee maan pohjoisosassa, Kenian vastaisella rajalla.


title: Arushan alue

text: Alueen pinta-ala on 36 486 neliökilometriä. Vuonna 2005 siellä oli arviolta noin 1,43 miljoonaa asukasta. Alueen pääkaupunki on Arusha.


title: TLV

text: Lyhenne TLV voi tarkoittaa ainakin seuraavia:


title: Avi

text: Avi voi tarkoittaa seuraavia:


title: Dar es Salaam (alue)

text: Dar es Salaamin alue on yksi Tansanian 30 hallinnollisesta alueesta (mkoa eli region). Se sijaitsee Intian valtameren rannalla.


title: Dar es Salaam (alue)

text: Alueen pinta-ala on 1 393 neliökilometriä. Vuonna 2005 siellä oli arviolta noin 2,8 miljoonaa asukasta. Alueen pääkaupunki on koko maan pääkaupunki Dar es Salaam.


title: Sister Twister

text: Sister Twister on suomalainen vuonna 2005 perustettu rockyhtye. Samana vuonna keväällä yhtye voitti säveltäjäkilpailun kappaleella ”Barbie”. Syksyllä 2007 Sister Twister voitti Suomen MGP Nordic -kilpailun karsinnan kappaleella ”Fröken Perfekt” ja edusti Suomea Oslossa pidetyssä finaalissa. Vuoden 2008 aikana Sister Twister esiintyi muun muassa Helsingin Olympiastadionilla ja Pori Jazzeilla. Vuoden 2009 alussa yhtye sai nykyisen kokoonpanonsa ja aloitti äänittämään omaa levyä. Yhtye osallistui Suomen euroviisukarsintoihin 2010 kappaleella ”Love At The First Sight” ja sijoittui finaalissa neljänneksi.